‘Исломий Давлат’ Афғонистонда жадаллик билан фаоллашмоқда’ - BBC O'zbek\n‘Исломий Давлат’ Афғонистонда жадаллик билан фаоллашмоқда’\nБундай хавотир билан илк бор Афғонистондаги Нато кучлари Бош қўмондони чиққан.\nГенерал Жон Кэмпбеллга кўра, дунёдаги энг қудратли ва жангари бу гуруҳ ҳозир Афғонистонда фаоллик билан ўзига янги жангарилар ёлламоқда.\nУнинг айтишича, бунга толибларнинг узоқ йиллик лидерлари Мулла Муҳаммад Умардан норозиликлари ва янги манбаларга қўл солиш илинжи сабаб бўлмоқда.\nАммо, Бош қўмондоннинг иддао этишича, бу каби жадал саъй-ҳаракатларига қарамай, “Исломий Давлат”, ҳозирча, Афғонистонда жангга киришиш салоҳиятига етганича йўқ.\nШунда ҳам, генерал Кэмпбеллга кўра, Афғонистондаги вазиятнинг Сурия ва Ироқдагиси каби тус олмаслиги учун "Исломий Давлат" фаолияти кенгайишининг олдини олишга ҳаракат қилишади.\nЭслатиб ўтиш жоиз, генерал Жон Кэмпбеллнинг сўзлари “Исломий Давлат” гуруҳи Афғонистонда ўзининг илк ҳужумини уюштириш ва Тожикистонга бевосита қўшни шимолий-шарқий Қундуз вилоятида биринчи марта Толибон билан бир сафда жанг қилишга муваффақ бўлганига оид хабарлардан қисқа вақт ўтмай янграмоқда.\nЎтган ой шарқий Жалолобод вилоятида амалга оширилган ва ўнлаб инсоннинг умрига зомин бўлган қонли худкушлик ҳужуми – “Исломий Давлат” Афғонистон тупроғида масъулиятини ўз зиммасига олиб чиққан биринчи ҳужум бўлганди.\nҚундуздаги воқеълик эса, шу пайтгача бу икки гуруҳни бир-бирига ёвқараш мавқеъда билиб келган аксарият ҳарбий таҳлилчиларни ҳам шошириб қўйганди.\nВоқеаларнинг бу каби ривожидан "Исломий Давлат"нинг толибларни янгича, замонавий ва йирик урушларга тайёрлаш истагида экани англашилганди.\nГуруҳ шу йил январ ойида Афғонистонда ҳам фаолият олиб боришини кўзлаб, Покистонда ўзининг минтақадаги янги тармоғига асос солган.\nЎзининг Яқин Шарқдаги исломий халифатини глобаллаштириб, Афғонистонни ҳам ўз ичига олувчи қадим Хуросонни қайта тиклаш ниятида.\nАфғонистонга эса, янги миллий бирдамлик ҳукумати қудратга келган ўтган йил сентябр ойидан бошлаб сизиб киришга муваффақ бўла бошлаган.\nУстига устак, "Исломий Давлат" гуруҳи катта сондаги Ғарб қўшинлари Афғонистонни тарк этган, президентлик сайлови билан боғлиқ ярим йиллик бўҳрон ва янги Вазирлар Маҳкамасини ташкил этишдаги кечикишлар сабаб, Афғонистонда турли қуролли гуруҳлар қайта бош кўтарган бир манзарада минтақада фаоллашишга ҳаракат қилмоқда.\n"Исломий Давлат" ва Афғонистон\n“Исломий Давлат”нинг минтақадаги илк лидери ҳам Афғонистоннинг жанубий Ҳелманд вилоятилик собиқ Толибон қўмондони Абдул Рауф Хадим бўлган ва у сўнгроқ америкаликларнинг дрон ҳужумида ўлдирилганди.\nЎз ўрнида эслатиб ўтиш жоиз, "Исломий Давлат" минтақадаги янги тармоғининг раҳбари ҳам Покистон Толибон ҳаракатининг собиқ юқори мартабали қўмондони Ҳафиз Сайид Хон бўлади.\nБундан ташқари, "Исломий Давлат" шу пайтгача минтақада ёллашга муваффақ бўлган янги жангариларининг аксарияти ҳар икки ҳаракатга мансуб собиқ толиблардир.\nШу кунларда "Исломий Давлат" гуруҳи Афғонистоннинг барча бурчакларида ўз истеҳкомлари ва тайёргарлик жамлоқларини ташкил қилиш ҳаракатида эканига оид хабарлар ҳам бор.\nЯқинда Бирлашган Миллатлар Ташкилоти Хавфсизлик Кенгашининг махсус йиғинида ҳам “Исломий Давлат” гуруҳининг Афғонистондаги ҳозирлиги юзасидан жиддий хавотирлар янграганди.\nХалқаро ташкилотнинг махсус вакили, агар, “Исломий Давлат” Афғонистондаги жангариларини бир сафга жамлайдиган бўлса, воқеалар хавотирли тус олиши эҳтимолидан ҳам ташвиш билдирганди.\nБу каби чиқишларга расман муносабат билдираркан, Афғонистон президенти идораси “Исломий Давлат”ни мавҳ этиш учун махсус чораларга қўл уриш режасида эканликлари ва гуруҳга қарши ўз курашларини давом этдиришларини билдирганди.\nАммо, таъкидлаш жоиз, сўнгги ойларда бу каби хавотир билан чиқаётган бирор бир томон Афғонистондаги “Исломий Давлат” сафларига ёлланган жангариларнинг аниқ сони ҳақида бирор бир маълумот беришмаган. Аммо уларнинг сўзларидан улардан аксариятининг собиқ толиблар экани англашилади.\nШуни ҳам эслатиб ўтиш керакки, ҳар икки Толибон ҳаракатининг яқин иттифоқчиси саналган ва сўнгги йилларда асосан Афғонистон шимолида қайта фаоллашишга муваффақ бўлган Ўзбекистон Исломий Ҳаракати ўтган йил охирида расман "Исломий Давлат" гуруҳига байъат келтирган.\nШу пайтгача минтақадаги аксарият йирик жангари гуруҳлар айнан Мулла Муҳаммад Умарга байъат келтириб келишган.\nВоқеаларнинг "Исломий Давлат" билан боғлиқ минтақадаги ўтган ярим йиллик ривожига Афғонистон Толибон ҳаракатининг лидери бирор бир расмий муносабат билдирмаган.\n"Исломий Давлат"нинг минтақадаги тармоғи воизи Шаҳидуллоҳ Шаҳид эса, яқинда бундан буёғига ҳам "Исломий Давлат" сафига қўшилиш истагидаги толиблар сони ортиб боришини баён қилганди.\nБошқа томондан, айрим интернет нашрларида Афғонистонга бевосита қўшни Ўзбекистон "Исломий Давлат"нинг аллақачон Марказий Осиёда ҳам фаоллашишга улгурганидан ташвишда эканига оид мақолалар бўй кўрсатган.\nВоқеаларнинг сўнгги ривожидан минтақадаги барча давлат раҳбарлари жиддий хавотир изҳор этиб чиқишган, ўз чегараларини мустаҳкамлаш ва турли хавфсизлик чораларини кўриш ҳаракатига тушиб қолишгани ҳам бор гап.\nСафларидаги жангариларининг сони 30.000 дан ошиши айтилувчи "Исломий Давлат" жорий пайтда дунёдаги энг қудратли жангари гуруҳ саналади.\nҲам минтақавий ва ҳам халқаро таҳлилчиларга кўра, минтақадаги бу жангари гуруҳлар ўзларининг расман байъат келтириш қарорлари билан “Исломий Давлат”нинг обрўси, мавқеи, инсоний ва молиявий ресурсларидан фойдаланишмоқчи, қайта фаоллашишмоқчи.\nТаҳлилчилар, ўз ўрнида, мавжуд вазиятни назарда тутиб, шу яқин келажакда минтақада жангари гуруҳларнинг янги глобал тармоғи вужудга келиши эҳтимолини ҳам назардан соқит этишмайди.\nБошқа томондан, Афғонистон ўтган 14 йил бадалида ўн минглаб сондаги хорижий қўшинларнинг кўмаги билан ҳам ўз ҳудудидаги Толибон муаммосига барҳам бера олмаган.\nЎзбекистон Исломий Ҳаракати: ‘Исломий шариат ўрнатадиган пайт келди’\n“Исломий давлат”дан ким қўрқади?


Жафокаш халқимизнинг бошига кўп мусибатлар тушган. Зеро, Аллоҳ таоло суйган бандасига турли синовлар, имтиҳонлар юбориб, унинг иймонини, иродасини пўлатни ўтда тоблагандек тоблаб турар экан. Ўзбек халқи ҳам сўнгги асрлар давомида айниқса кўп заҳматлар чекди, мустабид тузумнинг асоратида қолди. Бироқ, эрксевар халқнинг метин иродасини, порлоқ келажакка, ҳурриятга бўлган ишончини ҳеч нарса синдира олмади. Парвардигоримизнинг инояти ила халқимиз ичидан буюк ўғлонлар, асл қаҳрамонлар етишиб чиқиб, Ватан озодлиги, юрт ободлиги йўлида улкан ишлар қилиб, исмлари тарихимизга зарҳал ҳарфлар билан ёзилиб қолди.\nСалкам юз йил давом этган истибдод давомида эркидан, динидан, тарихидан, тилидан айрилаёзган халқимизнинг дардига ана шундай улуғ фарзандлардан бири малҳам бўлди. Ҳуррият байроғини баланд кўтариб, дунё харитасига Ўзбекистон деб аталмиш мустақил давлатни пайдо қилган бу инсон Ўзбекистон Республикасининг биринчи президенти, мустақиллигимиз асосчиси, буюк давлат ва жамоат арбоби, Ўзбекистон Қаҳрамони Ислом Абдуғаниевич Каримов эди.\nБу инсонга инсоният тарихида камдан-кам одамларга бериладиган бахт насиб этди. Бу бахт – она халқини зулматдан нурга, қулликдан озодликка олиб чиқиш, уни тараққиёт ва эзгулик йўлига бошлаш, порлоқ истиқбол йўлини кўрсатиб беришдир. Бундай шараф тарихи, ўтмиши буюк халқимизнинг, башариятга кўплаб улуғ зотларни берган заминимизнинг улуғ фарзандларига насиб бўлган эди, Ўзбекистон Республикасининг биринчи президенти Ислом Абдуғаниевич Каримовга ҳам насиб этди.\nБугун муҳтарам юртбошимизни сўнгги йўлга кузатар эканмиз, у кишининг раҳбарлиги остида босиб ўтилган шонли тарихимизга бир назар ташлаб, эришилган муваффақиятларни сарҳисоб қилсак, у кишининг Ватан олдидаги, эл-юрт тинчлиги ва фаровонлиги йўлидаги буюк хизматларини яхшироқ англаймиз.\nҲуррият тонги отиб, истиқлол қуёши чарақлаган сари юртимизда иқтисодий юксалиш, диний эркинлик, бағрикенглик, ўзликни англаш, тикланиш шамоллари эса бошлади.\nЮрт ҳам моддий, ҳам маънавий жиҳатдан обод бўлди: Ватанимизда кенг кўламли ислоҳотлар амалга ошди, иқтисодиётда қатор тармоқлар ривожланди, янгиларига асос солинди, кўплаб саноат объектлари барпо этилиб, ишга туширилди; Рамазон ва Қурбон ҳайитлари дам олиш куни деб эълон қилинди, ибодатлар эмин-эркин бажарила бошлади, янги масжидлар, мадрасалар қурилди, таъмирланди, минглаб юртдошларимиз ҳаж ва умра сафарига отланди. Ҳар бир янги ўқув йилининг бошида мактабга илк қадам қўйган болажонларга Президент совғаси топширилиб, фарзандларимиз юртбошимиз берган қалам-қоғоз билан хат-савод чиқаришди, илм-фан соҳасида, маданият ва спорт соҳасида катта муваффақиятларга эришишди, жаҳон спорт майдонларида улкан ғалабалар қозонишди ва қозонишмоқда.\n«Яхшидан боғ қолади», дейди доно халқимиз. Мустақилликнинг чорак асрлик солномаси минг-минглаб бино ва иншоотлар, янги йўллар, кўприклар ва бошқа кўплаб қурилиш объектлари билан тўлиб-тошди. Шу қисқа муддат ичида Ўзбекистон дунёда иқтисодиёти энг жадал суръатлар билан ривожланаётган бешта давлат қаторидан жой олди, юрт ободлиги, Ватан сарҳадларининг дахлсизлиги, халқ ҳаётининг тинчлиги, турмуш фаровонлиги таъминланди.\nЮртбошимиз миллий-маънавий қадриятларимизга ҳурмат-эҳтиром кўрсатиш, муқаддас динимиз, урф-одатларимиз, бебаҳо тарихий меросимизни асраб-авайлаш ва ривожлантиришни давлат сиёсати даражасига кўтарди, халқаро майдонда Ўзбекистоннинг обрў-эътиборини оширишга катта ҳисса қўшди.\nИслом Абдуғаниевич Каримовнинг фидокорона меҳнатини, юртда тинчлик ва миллий тотувликни таъминлашга қўшган улкан ҳиссасини халқимиз муносиб тақдирлаб, Ўзбекистон Қаҳрамони унвони, «Мустақиллик» ва Амир Темур орденлари билан тақдирлади.\nМураккаб гесиёсий вазиятларда, миллат тақдири, Ватан тақдири, нафақат юртимиз ҳудудида, балки Ўрта Осиё минтақасидаги барча халқлар тақдири ҳал қилинаётган оғир шароитларда юртбошимиз қатъият билан, метин ирода билан фақат тинчлик йўлини танлади, Ўзбекистоннинг мустақиллигини, халқ манфаатларини ҳимоя қилди, оғир синовлардан шараф билан ўтди.\nТабиийки, халқимиз бу улуғ инсоннинг улкан хизматларини юксак қадрлади. Юртбошимиз халқнинг самимий меҳр-муҳаббатини қозонди, элнинг ардоғида бўлди. Президентимиз ҳар бир байрамда, ҳар бир шодиёнада халқимизнинг олқишлари остида нутқ сўзлаб, барчамизни муборакбод этар, эл-юртнинг қувончига шерик бўларди. Шунинг учун ҳам Ўзбекистон халқи бу йилги истиқлол байрамини алоҳида ҳаяжон билан кутаётган, мустақиллигимизнинг чорак асрлик тўйини алоҳида қувонч билан, ўзгача бир шукуҳ билан нишонлашга тайёрланаётган эди. Йигирма беш йиллик шонли йўлнинг сарҳисобига ўзгача тараддуд кўриларди. Аммо йигирма беш йиллик тинимсиз оғир меҳнат, улкан масъулият оддий бир инсон учун жуда катта синов эди. Бу синов мезонининг бир палласига юрт ободлиги, Ватан озодлиги қўйилган бўлса, бир палласига ана шу улкан масъулиятни зиммасига олган инсоннинг саломатлиги, ҳаёти қўйилган эди. Айни байрам арафасида юртбошимизнинг саломатлиги кескин ёмонлашгани ҳақидаги хабар бутун Ўзбекистон халқини чуқур изтиробга солди. Барча ватандошларимиз давлатимиз раҳбарининг соғайиб кетишини сўраб, дуолар қилиб турдилар. Аммо тақдир қалами битган иш амалга ошмай қолмайди. Тирик жон борки, ҳаёт интиҳосига юзланади, боқийлик эса фақатгина Аллоҳ таолога хосдир.\nИнсонга берилган ҳаёт – интиҳо куни белгиланмаган, аммо ўша кунгача ҳаётда ўз йўлини, ўз ўрнини топиб, буюк мақсадлар йўлида, эзгу ниятлар йўлида солиҳ амаллар қилиб қолиш учун берилган муддатдир. Бу муддат, бу ғанимат фурсатдан қандай фойдаланишни ҳар ким ўзи ҳал қилади, ўз тақдирини ўзи белгилайди.\nБиз бугун ана шу умр неъматини халқ озодлиги йўлида, юрт тинчлиги, фаровонлиги йўлида сарфлаган, бор куч-ғайратини, шижоатини, ҳаётини миллатининг, Ватанининг шаънини юксалтиришга фидо қилган инсонни сўнгги йўлга кузатдик.\nИслом дини боқий манзил сари отланган инсоннинг ҳаққига хайрли дуолар қилишни ўргатади. Шундай экан, дорулфанодан дорулбақога риҳлат қилган Юртбошимиз олдидаги биродарлик, фуқаролик, ватандошлик, инсонлик бурчимиз ўлароқ, у кишининг ҳақларига Аллоҳ таолодан раҳмату мағфират сўраб, дуоларга қўл очамиз:\nРоббимиз! Ватанимизнинг истиқлоли, халқимизнинг тинчлиги, фаровон ҳаёти учун қайғуриб, шу йўлда умрини бахшида этган бу бандангни мағфиратингга олгин, раҳматингга буркагин, борадиган манзилини, ётадиган маконини тинч-осойишта айлагин! Умри давомида қилган барча солиҳ амалларини, саъй-ҳаракатларини садақаи жория ўлароқ ўзига ҳамроҳ айлаб, бу савоб ишлар учун ваъда қилган ажру мукофотларинг билан сийлагин! Ортда қолган аҳли-оиласи, фарзандлари, яқинларига ва бутун Ўзбекистон халқига сабру жамил ато айлагин!\nКиритилган вақти: 05/09/2016 00:00; Кўрилганлиги: 2688\nМатериал манзили: https://sammuslim.uz/articles/istiqlolimiz-rahnamosi\nЧоп этилган вақт: 28/09/2021 02:43


Ғаллазордаги муҳим тадбирлар – Сурхон тонги\nБош саҳифа / Қишлоқ хўжалиги / Ғаллазордаги муҳим тадбирлар\nЯнвар 18, 2019\tҚишлоқ хўжалиги Изоҳ қолдириш 938 Кўрилди\n2019 йил ҳосили учун вилоятимизнинг суғориладиган майдонларида асосан Краснодар селекциясига мансуб кузги буғдой навлари уруғи экилган.\nКейинги ойларда кузатилаётган илиқ ва нам об-ҳаво ғалланинг яхши туплаб ривожланиши билан бир вақтда ғаллазор орасида бегона ўтлар кучли ривожланиши ва касалликлар тарқалиши учун қулай муҳит яратмоқда.\nШу билан бир вақтда ғалла ривожи орқада қолган майдонлар анча. Экилган буғдой навларининг биологик хусусиятидан келиб чиқиб, ғаллазорни гектарига физик ҳолда 100-120 килограмм миқдорида азотли ўғитлар билан озиқлантириш ва суғориш шарт. Агар ушбу майдонлар озиқлантирилмаса, тупроқда озуқа моддалар ва намликнинг етарли бўлмаслиги оқибатида ғалла етарлича тупламайди ва ҳароратнинг кўтарилиши билан майсалар ривожланиши тезлашиб, найчалаш фазаси эрта бошланади. Озиқлантириш ва суғориш эвазига майсаларнинг туплаши яхшиланиши билан бир вақтда ўсимликнинг об-ҳаво кескин ўзгариши ҳамда бошқа стресс ҳолатларга нисбатан ҳам табиий чидамлилиги ортади.\nТаҳлилларга кўра, вилоятнинг жанубий туманларидаги айрим ғалла майдонларида 10-15 фоизгача ҳар хил нав аралашмали уруғлар экилиши эвазига баъзи далаларда икки фаслли навлар ҳозирда найчалаш-бошоқлаш фазасида ривожланмоқда. Бу хил майсалар кичик ҳароратли совуқда тез нобуд бўлади ва айнан аралашма навли ғалла касалликлар тарқалишида асосий манба бўлиб хизмат қилади. Ўз навбатида ушбу майдонларда ҳосил миқдори табиий равишда 15-20 фоизгача камаяди. Айни пайтда аксарият ғалла майдонларида ёввойи сули, рапс, отқулоқ, шўра, қушқўнмас ва бошқа тур бегона ўтлар тез кўпаймоқда. Уларга қарши самарали курашиш учун ҳар бир контур кесимида ғалла майдонларини мониторинг қилиб чиқиш, гербицид ишлатиладиган майдонларни аниқлаш, уларнинг харитасини тайёрлаш ва талаб этиладиган гербицидлар захирасини ҳозирдан яратиш керак.\nГербицидларни кунлик ҳаво ҳарорати ўртача 10,12 даражадан юқори бўлганда (февраль ойининг иккинчи декадаси ва март ойида) қўллаш зарур. Чунки бу даврда қўлланилган гербицидларнинг самараси юқори бўлади.\nБу йилги об-ҳаво шароити ғалла майдонларида сариқ ва қўнғир занг касалликлари эрта уйғониши ва яхши ривожланиши учун қулай муҳит яратмоқда. Бу касалликлар кенг тарқалиб кетишига йўл қўймаслик мақсадида иккинчи йил ғалла экилган ва занг касаллигига мойиллиги юқори бўлган навлар экилган майдонларда февраль ойидан кузатув ишларини бошлаш ҳамда касаллик аниқланган жойларда зудлик билан ишлов ўтказиш шарт.\nҒаллани айниқса баргидан озиқлантириш (суспензия)нинг аҳамияти жуда катта. Шунинг учун вилоятдаги барча ғалла майдонларини февраль ойида камида 2 марта карбомидли суспензия билан гектарига 5 килограммдан, март ойида эса гектарига 7 килограммдан уч марта суспензия сепишни ташкил этиш лозим. Азотли ўғитни суспензия тариқасида қўллашда фақат карбомид ёки аммоний сульфатни ишлатиш тавсия этилади. Майсаларнинг ташқи таъсирларга чидамлилигини ошириш учун таркиби микроэлементларга бой бўлган стимуляторларни қўллаш ҳам яхши самара беради.\nТэгларбуғдой галла краснодар селекция уруғ экилган экин\nОлдинги Ватан хизматига шайдир ЛОЧИНЛАР\nКейинги Янги партия иш бошлади


Маълумки, Самарқанд тарихий ёдгорликлари билан машҳур, музейлари билан кишини ҳайратга солиши мумкин бўлиб, улар орсида Виночилик музейи алоҳида ўрин эгаллайди. Унинг тарихи 150 йилдан зиёд фаолият кўрсатиб келаётган Ховренко номидаги вино заводи билан узвий боғлиқдир.\nРосиия Империяси Марказий Осиё чегарасини босиб олгач, шу ўлканинг бор бойликларини эгаллаш мақсадида йирик шаҳарларга қатор савдогарлар ва тадбиркорлар бостириб кела бошлаган. Ўз ўрнида, Самарқандда узумнинг ажойиб нави етиштирилган, бўлиб юқори даражали шакар – бошқа узумларда 16% бўлган бир вақтда, 25% ли таркиби билан ажралган. Бу ерларга келган рус мусалласчиси ҳамда тадбиркори Д.М. Филатов Ўзбекистондаги илк вино заводини очади. 15 йиллик фаолият давомида у заводни жаҳон даражасига олиб чиққан – етиштирилган “Биишты” (жаннатий маъносини англатувчи) вино нави Париж шаҳрида бўлиб ўтган Халқро вино ва коньяк кўргазмасида олтин медални қўлга киритган. Шундан сўнг бутун дунё коллекционерлари Самарқандга ушбу ажойиб навли вино учун кела бошлашган.\nСовет ҳукумати келиши билан, Филатов заводни тарк этишга мажбур бўлган, лекин махфий омборларга ўзининг энг зўр виноларини яширишга улгурган ва улар омборда бир неча ўн йиллар сақланган. Токи, заводни таъмирлаш ишлари бошланиб, яширинган винолар топилмагунга қадар. Таъмирдан чиққан завод бошқаруви иқтидорли винопаз М.А. Ховренко топширилган. У винонинг янги навларини очиб, винони тартибга солган ва Ўзбекистонда виночилик ривожига катта ҳисса қўшди.\nБугун Ховренко номидаги Вино заводи ўз фаолиятини давом эттириш билан бирга, вино, коньяк ва ароқнинг янги навларини ишлаб чиқармоқда. Винолар кўп йиллар сақланиши учун завод ертўласига винонинг янги жамланмалари туширилмоқда. Шунингдек, энг яхши ҳосиллардан етирштирилган самарқандча виноларни харид қилиш мумкин бўлган “ким ошди” савдолари ташкил этиб келинмоқда. Завод қошида Виночилик музейи фаолият кўрсатиб келмоқда. У ерда завод тарихи ва самарқандча виночилик билан таниши мумкин, заводнинг халқаро мукофотларини кўриш, ва албатта, самарқандча виноларни тотиб кўриш мумкин.\n2014 йилнинг февраль ойида Самарқанд винозаводи Москва шаҳрида бўлиб ўтган, 21-Халқаро озиқ-овқат, ичимлик ва ишлаб-чиқариш маҳсулотлари “Продэкспо-2014” кўргазмаси доирасида ўтказилган “2014 йилнинг энг яхши маҳсулоти” дегустацион конкурсда иштирок этган. Унда заводнинг бир йўла учта маҳсулоти олтин ва кумуш медалларга сазовор бўлган: “Самарқандча” бальзами (олтин медаль), маркали “Самарқанд” коньяки ва маркали вино “Гул-қандоз” (кумуш медаллар).


Дунёнинг Яратилиши Кино - akascan\nДунёнинг Яратилиши Кино\nUzbeks of Afghanistan ОБЪЕДИНЕНИЕ УЗБЕКОВ: ПО ПОСЛЕДНИМ ДАННЫМ ООН ВО ВСЕМ МИРЕ НАСЧИТЫВАЕТСЯ ОКОЛО 80 МЛН.\nДунёнинг 23 та энг ёмон диктаторлари орасида 5-\n20-асрда радио, кино, телевидение, видео, компьютерлар&nbsp.\n7 Yanvar 2010 Дунёнинг турли бурчагидаги одамлар узаро, бепул мулокотга бошка эътикоддагилар сендан дунёнинг, одамнинг яратилиши, такдир.\nСмотри в отличном качестве Одам яратилишининг 4 хили - Дилмурод Абу Му\nЖумладан, астроном олим Сэр Жеймс Жинс&nbsp.\n11 мингдан зиёд янги иш .\nДовон устида туриб бу тароватни кузатар экансиз, Исти. Тафаккурдаги бу янгиланиш муста. Хусусан, республикамизда ишлаб чи. Шунингдек, ушбу дастурда ишлаб чи. Айтайлик, бу ерда саноат ишлаб чи.\nЖорий йилнинг дастлабки 6 ойи мобайнида вилоятдаги корхоналарга жами 1. Бунинг натижасида 2. Янгидан- янги тураржойлар, айни. Шу билан бирга, давлат ва ма. Айни пайтгача 1. 4,5 километр узунликдаги табиий газ ва 5. Шунингдек, вилоятнинг барча ша.\nХусусан, жорий йил биринчи ярим йиллигида а. Жумладан, 4. 16 та чакана савдо шохобчаси, 9.\nАйни кунларда эса фаолият юритмаётган ёки паст рентабелли саноат корхоналари ва б. Жорий йилнинг охирига . Ушбу объектларни сотиш натижасида 2. Хусусан, Чиноз туманида 4 та, . Уларнинг амалга ошиши билан вилоятда яна юзлаб янги иш . Бу, албатта, ёшларга .\nАйни кунда вилоятда 4. Мазкур иншоотларда 2. Умумтаълим мактабларида ташкил . Эндиликда вилоятда сайё. Шу боис замонавий сервис ва хизматни ташкил этиш бугунги кунда вилоятда туризмни ривожлантиришнинг асосий талабларидан бири б. Бу борада Вазирлар Ма.\nПайгамбарлар киссаси ОДАМ АЛАЙ. У: «Мен, сиз билмаганни биламан», деди. Ушбу оятдан Алло. Демак, инсонга улкан ишонч билдирилган, у улу. Шунингдек, фаришталарнинг тасби. Илмий тажрибалардан исботланишча, тупро.\nЯъни, одамнинг ер юзида халифа б. Фаришталар у нарсаларга исм ! Бизда Сен билдиргандан бош. Билмаган нарсаларини с. Билмаган нарсасини тан олиб, ва.\nИнсон ер юзида фасод . Аммо бу сажда ибодат учун эмас, балки Одамни- Алло. Ушбу иборадан келиб чи. Шунинг учун кофирлардан б.\nУ зот Иблиснинг Одамга нима учун сажда . Нима учун Одамга сажда ! Нима?!«Мутакаббирлик ! Натижада Иблиснинг дилидаги марази тилига чи. Мени оловдан яратгансан. Уни лойдан яратгансан», деди».\nБу жавобдан Одамга Алло. Иблис фаришталардан эди, деган гапларни рад . Иблис фаришталардан б. Шунинг учун лойдан яратилган одамга сажда .\nШунда: «У зот: «Сен ундан чи! Бас, энди сен, албатта, лаънатланган- ра! Эй Иблис, сен одамларни и. Бу душманлик, яхшилик вакили ила ёмонлик вакилининг курашига айланди. ОДАМ ЗАВЖИ ИЛА ЖАННАТДАКейин Алло. Сабр- матонатли, иродали кишилар Алло.\nАгар уни билиш зарур б. Аммо ниятини яшириб, инсоннинг заиф томонидан . Аммо, кейин келадиган оятларнинг бирида гуво. Аммо одам зурриётидан ким шайтон васвасасига учса, унинг маънавий айблари .\nМаълумки, фаришталарда ушбу хусусиятлар мавжуд. Агар ушбу дарахтдан тановул этсангиз, фаришта б. Шайтон унинг бу заиф жи.\nШу сабабли Одамга, жаннатда абадий . Икковлари дарахтдан татиб к. Шунда Роббилари уларга нидо . Буни сезишлари билан дар. Аслида, инсоннинг нажот топишига омил б.\nШайтон лаънатга гирифтор б. Уларнинг бу мартабаларига гуно.\nХусусиятлари намоён б. ЖАННАТДАН ТУШИШГА АМРШундан с. Бунга талай умр, заковат, ва. Демак, уни топишга уринишнинг . Улар жаннатдан ер юзига туширилганларида: «Бир- бирингизга душман б. Шайтон одамнинг сабабидан саждадан бош тортиб, Алло.\nУнинг табиати ёмонликдангина иборат. У доимо Одамга душманлик . Демак, Одамнинг асл табиатида яхшилик .\nУламоларимиз, Одам алай. Бу фармоннинг яна бир такрорланиши, таъкид учундир.«Бас, Мендан сизга . Ривоятларда келишича Момо . Фахр эмаску, мен устидан . Ушбу далиллар Одам отани Пай. Шу билан бирга Одам отага нисбатан осий б.\nОдам ота номли бир пай? Бу саволга уламоларимиз бир неча томондан жавоб берганлар; 1- Одам алай. Албатта, у киши уларни т.\nАммо инсончилик баъзи ва. У: «Албатта, мен сени . Бириси: «Албатта, Алло. Мен, албатта, оламларнинг Робби- Алло. Аммо, аслини олганда, . Бу ишда эса, шахсларнинг исми, во.\nШунинг учун замонавий тафсирчиларимиз, мазкур . Яхши одам доимо яхши б.\nКейин эса, янада хотиржамлик билан, биродарининг шаррини кесиш учун: «Агар сен мени . У шу билан ёмонликнинг олдини олишга, .\nШу сабабдан зиёнкорлардан б. Шу сабабдан зиёнкорлардан б. Чунки биродари унга ёрдам берар эди. Охиратда эса, ушбу жиноят туфайли, яъни, биродарини . Бу ер юзидаги биринчи . Ривоятларда келишича, шу пайтда Алло. У кишини ювиш, кафанлаш, жанозаларини .\nБунинг устига каломи шарифнинг бутун бир бошли сураси У зотга аталиб, «Ну. У кишининг оталарининг исми Ломак, боболарининг исми Мутушлахдир. ОДАМЛАРНИНГ ДИНДАН УЗО. Улар Одам отага келган динга эъти. Одам авлодини хайрли ишлардан . Одам отанинг дастлабки авлодлари ичида Алло. Уларни атрофидагилар яхши к.\nОдамлар уларни худо даражасига к. Шунинг учун Парвадигор . Кечагина биз билан юрган эди- ку», дейишди. Мутакаббир бойлар эса: «Алло. Ушбу эътибордан уламолар, Ну.\nЯъни, агар иймон келтириб, Менга итоат . Агар билсангиз, албатта, Алло. Агар шу маънони оладиган б. Буларнинг барчаси яхшиликка, азоб- у. Келинг, узотнинг ушбу маш. Шу билан бирга уларни . Амалда банда тилида «аста.\nУмумий маънода эса исти. Жумладан, «Аъроф» сурасида: «Агар ша. Лекин оятда бизларнинг . Яъни, бойларга эргашдилар.«Ва ни. Аввал бошда уларни зиёрат . Аста- секин дардларини уларга айтадиган б. Ва Сен золимларга залолатдан бош.\nБас шундан ушбу оятда хабари берилган, Ну. Отам менга ушбу васиятни . Улардан биров иймонга келмасди. Ну. Чунки улар инсоният баданига тушган . Уларни кесиб ташламаса б.\nАлбатта, мен сизларнинг буюк куннинг азобига гирифтор б. Чунки бу дунёнинг мутла. Шу тоифа зодагонлар Ну. Балки мен оламларнинг Роббидан Пай.\nСизларга Роббимнинг юборганларини етказаман, наси. Мен адашувда эмасман.«Балки мен оламларнинг Роббидан Пай. Барча оламларнинг Робби мени сизларга Пай.\nШу билан бирга, керак б? Пок, заковатли, ростг? Улар унинг шахсини яхши билсалар. Лекин бу нарса инкор . Бунинг устига, оз сонли жонзотларнинг умри узун, адади к.\nОХИРГИ ДУОИБАДКофирлар эса, шунча йиллар . Уларнинг иймонга келишига . Бизнинг риоятимиз ва ва. Энди улар иймон келтирмайдилар. Улардан сенга зарар етмайди. Сен эса, уларни кечириш, азобдан са.\nУ: «Агар бизни масхара . Шунинг учун у зот мутла. У билан бирга иймон келтирганлар жуда оз эди».\nАгар таннурнинг шакли ёки шунга . Уларни кемага олмасликни амр . Шунингдек: «ва иймон келтирганларни . Шу сабаб ила бу тузалмас дардисарларни дунё танасидан бутунлай кесиб ташлаш учун Алло. Ота- боланинг гапи шу ерга етганида: «ораларини т. Дунёни сукунат босди.«Эй ер, сувингни ютгин, эй осмон, . Фармон бажарилди ва (кема) Жудий (то.\nФармон бажарилди ва (кема) Жудий(то. Лекин, аввал айтилганидек, илмий асосда исбот этилмагандир. Албатта, у яхши амал эмасдир.\nЧунки: «Албатта, у яхши амал эмасдир». Яъни, унинг . У кофирлиги билан сенинг а. Иймони борлар сенинг а. Улар кемада бир юз эллик кун б. Ва унинг зурриётидан Довуд, Сулаймон, Айюб, Юсуф, Мусо, . Ушбу зикр этилган ояти карималарда Идрис алай.\nТарихчиларнинг таъкидлашларича Идрис алай. У кишнинг оталарининг исми Ёрид, боболарининг исми Ма. У зотга Одам ва Шийс алай.\nАввал бошда Шийс алай. У кишининг даъватларини озчилик . Мисрда турган пйтларида одамларни динга даъват . У зотнинг давларида 1.


ТАТУ Нукус филиали ўқитувчилари «Эл-юрт умиди» жамғармаси стипендияси ғолиби бўлди — Teletype\nМазкур танловда ТАТУ Нукус филиали ўқитувчилари Аллабай Арзиев ва Парахат Нуримовлар ғолиб бўлди.\nЯъни, Португалия мамлакатидаги Гуарда университетига малака оширишга Аллабай Арзиев йўлланма олди. Шунингдек, Жанубий Корея мамалакатидаги Сеул Миллий университетига докторантура (PhD) таьлим босқичига Парахат Нуримов ўқишга қабул қилинди.\nМаълумот учун, ғолиблар 2019-йилнинг июль ойидан бошлаб ўз мутахассисликлари бўйича хорижий университетларга юбориш режалаштирилган.\nМуҳаммад ал-Хоразмий номидаги ТАТУ Нукус филиали “Ўқув ёрдамчи бўлими”нинг кабинет мудири, O'zLiDeP аъзоси.\nВеб-сайт: ТАТУ Нукус филиали\nFacebook: ТАТУ Нукус филиали\nFacebook: ТАТУ НФ – Ўзбекистон ёшлар иттифоқи БТ\nTelegram: ТАТУ НФ – Янгиликлар, эълонлар ва огоҳлантириш канали\nTelegram: ТАТУ НФ – Ўзбекистон ёшлар иттифоқи БТ канали\nFikr.uz: Махсус – ТАТУ Нукус филиали блоги\nDavra.uz Ижтимоий тармоғи\nInstagram: ТАТУ Нукус филиали\nTeletype.in: Махсус – ТАТУ Нукус филиали публикация блоги


Мунажжимлар башорати: 28 сентябрь куни юлдузлар сизга нималарни ваъда қилмоқда? - Zamin.uz\n00:13 / 28.09.2018\nҚайси масалада бўлмасин, қарор чиқаришга шошилманг. Барча ишларнинг режа бўйича бажарилгани маъқул. Ишхонангизда қисқа муддатли танаффуслар кутилади. Оила қурмаганлар агар танлагани, севган кишиси бўлса, бугун бемалол учрашиб, мулоқотга кираверишлари мумкин. Сиз муҳаббатда албатта ғолиб бўласиз. Куннинг иккинчи ярмида иккиюзламачилардан бири сизни боши берк кўчага олиб кириб қўйишга ҳаракат қилиши мумкин. Эҳтиёт бўлинг.\n28 сентябр куни қарама-қарши жинс вакил ё вакилаларининг мақтовларига ташналигингиз ўз сўзини айта бошлайди. Оила қурмаганлар эмоционал жиҳатдан хавфли бир босқичга тушиб қолишлари мумкин. Тўйни тезлаштирмасангиз бўлмайдиган кўринади. Иш жойингизда омадингиз чопади. Ҳатто, раҳбарлар билан баҳслашган тақдирингизда ҳам зиён кўрмайсиз. Фақат ўзингизга қаттиқ ишонган ҳолда қадам босинг. Кечқурун тоза ҳавода сайр қилинг.\nЮлдузлар бугун кунингиз муваффақиятлар қозониш билан бошланишини башорат қилган. Қайси жабҳада тер тўкманг, барибир ғолибсиз. Лекин иш бажаришда ўзгаларни аралаштирманг. Ўз куч ва имкониятларингизга суянинг. Ҳамкасблар билан ўзаро муносабатларда ҳазил-мутойибага мойил бўлинг. Кун давомида спорт билан шуғулланадиганларнинг омади чопади. Бу сизга ҳам моддий манфаат, ҳам мустаҳкам соғлиқ ҳадя этишига шубҳа йўқ.\n28 сентябрда ҳали бирор мақсадни кўзламай туриб дунёни забт этиш илинжида елиб-югуришингиз кутилади. Бироқ эсда тутинг, бу қадар катта тезликда ғолиблик даъво қилиш сизга зарар келтириши ҳам ҳеч гап эмас. Ҳар бир ишни режа асосида амалга оширганингиз маъқулроқ. Кечки пайт алданиб қолишингиз хавфи бор, эҳтиёт бўлинг. Оила қурмаган бўлсангиз, бугун сизнинг кунингиз. Бўлғуси сирдошингизни албатта учратасиз.\nЮлдузлар кунингиз унумли кечишини башорат қилган. Шундай экан, иш масаласида қайғуга ботмасангиз ҳам бўлади. Чунки иш бор жойда озми-кўпми, даромад албатта бўлади. Иш жойингизда маош камлигидан асло шикоят қила кўрманг. Деворнинг ҳам қулоғи бор. Кимдир раҳбариятга етказса, боридан ҳам маҳрум бўлиб қолишингиз ҳеч гап эмас. Меҳнат таътилига чиқиш ҳақида ўйлашга ҳали эрта. Кечқурун тоза ҳавода сайр қилинг. Саломатликка алоҳида эътибор қаратинг.\n28 сентябр куни биринчи ўринда моддий аҳволингизни яхшилаш ҳақида қайғуришингиз лозим. Шугина азалий орзуларингиз ушалишида алоҳида аҳамият касб эта олади. Оила қурмаганларнинг ҳам орзуси ҳақиқатга айланади. Куннинг иккинчи ярмида идеалингиздаги инсонни учратишингиз кутилади. У қалбингизни ларзага солиб, вужудингизга қайноқ туйғулар жо этади. Соғлиғингизни эҳтиёт қилинг. Сурункали хасталикка йўлиққан бўлсангиз, оч-наҳор қолиб кетишдан, беҳуда асабийлашишдан сақланинг.\nЗерикмаслик, тушкунликка тушмаслик учун хаёлот денгизига шўнғинг. Ҳар бир ишни бошлашдан олдин хаёлан ғолибга айланинг. Шундан кейингина қадам босинг. Ана шунда сиз ростдан ҳам ғолибга айланасиз. Куннинг иккинчи ярмида баъзилар олис сафарга отланишлари кутилади. Сафар давомида ажойиб бир инсон билан танишиб дўстлашасиз. Рўзғордаги камчиликлар қондошлар билан орангиздаги муносабатларга зиён етказиши мумкин. Барча оғирликни зиммангизга олишингизга тўғри келади.\n28 сентябр куни ҳам ақлан, ҳам жисман кучли бўласиз. Сизга тенглашадигани бўлмайди. Бу тадбиркорларга кўз кўриб қулоқ эшитмаган муваффақиятлар қозониш имконини яратиб беради. Муҳаббатда бесабрлик қилиб қўйманг. Омад юз ўгириши мумкин. Фақат хотиржамлик, сабр билан бошлаган ишларингизгина бароридан келади. Кечқурун айримлар хонадонида янги меҳмон дунёга келиши мумкин. Суюнчисини тайёрлаб қўяверинг.\nШартакилик, жаҳлдорликни бошқа кунлар учун асраб қўйинг. Бугун сизга мулойимликкина ёрдам бера олади. Хотиржамлик билан бошқаларга муносабат юритиш фақат сизнинг фойдангизга ишлайди. Яқин инсонингизга қайноқ меҳр ҳадя этинг. Бусиз унинг муҳаббатини қозона олмайсиз. Шубҳасиз, бу оила қуришга улгурмаганларга тегишли гап. Ҳар жабҳада ўтмишдаги хатолар такрорланишига йўл қўйманг. Айримлар оёқ ва бел оғриғидан безовталанишлари мумкин.\n28 сентябрда интеллектуал заҳирангиз уч ҳисса ортади. Бу аввал ўйлаб қўйилган, режалаштирилган ишларни муваффақиятли тарзда амалга оширишингизда қўл келади. Оиласизлар бўлғуси жуфтига нисбатан соф туйғу билан муносабатда бўлишса, мукофотини албатта олишади. Ақлий меҳнат кишилари бугун куннинг иккинчи ярмида мўмай даромад эгасига айланишлари мумкин. Ухлашга ётишдан олдин сут маҳсулотлари истеъмол қилинг.\nЭмоцияни балансда ушлашга ҳаракат қилинг. Ички баланс айниқса ишда муҳим рол ўйнаши мумкин. Ортингиздан кимлардир ғийбат қилаётганини эшитиб қолишингиз мумкин. Баъзиларни олис сафар кутиб қолади. Тадбиркорлар яқин ҳамкорлар билан учрашиб гаплашиб олиши ҳам бугунга мўлжалланган. Моддий масалада ҳуқуқшунос маслаҳати жуда зарур бўлади. Кечқурун дўстлар даврасида дам олиш, пиёда йўл босиш хайрли кечади. Ўзингизни эҳтиёт қилинг.\n28 сентябр куни бажариладиган ишларингиз қисқа муддатга таққа тўхташи кутилади. Шу баҳонада дам олиш ва келажак режаларни пухталаб олишингиз учун имкон туғилади. Кечки пайт яқин масофага сафар қилишингиз мумкин. Бу сафарга шахсий автомобилингизда бормаслигингиз талаб этилади. Кечқурун айримлар оила аъзолари билан жанжаллашиб қолиши эҳтимолдан холи эмас. Шунинг оқибатида бош оғриғидан безовта бўлишингиз ҳам ҳақиқатга яқин.\nМунажжимлар башорати: 25 июль куни юлдузлар Сизга нималарни ваъда қилмоқда?\n25-07-2018, 00:32, Ҳаёт тарзи\nМунажжимлар башорати: 25 декабр куни юлдузлар сизга нималарни ваъда қилмоқда?\n24-12-2017, 22:56, Ҳаёт тарзи


Танловда ҳарбий қисмларда хизмат қилаётган 7 нафар ҳарбий хизматчининг оилалари ўзаро беллашдилар.\nКўрик-танлов якунига кўра биринчи ўринни Мардаевлар, иккинчи ўринни Сеитовлар, учинчи ўринни эса Маҳматқобиловлар оиласи эгаллади. Уларга фахрий ёрлиқ ва қимматбаҳо совғалар топширилди.\nШунингдек, “Энг аҳил оила”, “Энг билимдон оила”, “Энг бахтли оила”, “Энг мустаҳкам оила” номинациялари бўйича ҳам танлов иштирокчилари муносиб тақдирландилар.\n– Аслида ҳарбийнинг оиласи ҳар жиҳатдан намунали бўлиши лозим, – дейди кўрик-танловда ғолиб чиққан оила вакили, сурхондарёлик Юлдузхон Сатторова. – Турмуш ўртоғим Бобомурод Мардаев билан 2 ўғил, бир қизни аҳил-иноқликда вояга етказмоқдамиз. Фарзандларимизни эл корига ярайдиган инсонлар қилиб тарбиялашга, ҳамиша намунали оила деган шарафли номни оқлашга интилиб яшаймиз.\n« “Ёш чегарачилар” кўрик-танлови\nБу йўллар – нурли истиқбол йўллари »


Қирғизистонда "Титул миллат тўғрисида"ги қонун пайдо бўлиши мумкин\n18 октябр 2021, Тошкент вақти: 16:22\nҚирғизистон президенти маслаҳатчиси Тўпчубек Турғуналиев “Титул миллат тўғрисида” қонун устида бош қотиряпти.\n“Қирғизистонда ишлаб чиқилаётган янги қонун халқни иккига – биринчи ва иккинчи сорт миллатларга бўлиб қўйишга уринишдир. Бундай уринишлар жиноятдан ўзга нарса эмас”. Бу фикрни қозоғистонлик сиёсатшунос Дўсим Сатпаев Қирғизистон президенти маслаҳатчиси Тўпчубек Турғуналиев тайёрлаётган “Титул миллат тўғрисида”ги янги қонун юзасидан билдирди.\nПрезидент Ўтунбаеванинг маслаҳатчиси Тўпчубек Турғуналиев бирданига иккита қонун: "Титул миллат тўғрисида"ги ҳамда "Миллий диаспоралар тўғрисида"ги қонунлар устида иш олиб бораётгани ҳақида 28 сентябр куни 24 kg агентлиги хабар қилди.\nБу икки ҳужжатнинг мазмунидан агентлик ўз муштарийларини хабардор қилмаган. Лекин қонун лойиҳаларининг номлариёқ Ўш ва Жалолобод қирғинидан хабардор кишини ҳушёр торттиради.\nИюн воқеаларидан сўнг тинчлик ва барқарорлиги қил устида турган бир мамлакатда миллатчилик кайфиятларини янада кучайтириши мумкин бўлган қонунлар устида ишлаётган сиёсатчи билан 29 сентябр куни боғланиб, Бишкек вақти билан кеч соат 5 да гаплашишга келишиб олдик.\nЛекин келишилган вақтда ҳам, ундан кейин ҳам Турғуналиев телефонини очмади.\nШундан сўнг қозоғистонлик сиёсатшунос Дўсим Сатпаев билан боғланиб, ундан фикр сўрадик. Унинг Турғуналиев ташаббусидан хабари бор экан.\nОзодлик: Сизни ҳам ҳушёр торттирдими Турғуналиев тайёрлаётган қонун? Бундай қонунлар бошқа давлатларда ҳам мавжудми?\n- Агар гап чинакам демократик давлатлар устида борадиган бўлса, уларда халқни титул миллатга ва титул миллатга мансуб бўлмаган бошқалар - иккинчи сорт миллатларга бўлиб қўядиган бундай қонун йўқ.\nАсосий Қонун – Конституция мавжуд ва унда барча асосий ҳуқуқ ва эркинликлар ёзиб қўйилган. Улар ҳамма учун баравардир. Қонун олдида ҳамма тенг.\nҲуқуқ ва эркинликлар эса, миллати, ирқи, дини, сиёсий қарашлари ва ҳоказолардан қатъий назар барчага тенг тақсимланган.\nШундан келиб чиқиб, шахсан мен титул миллат тўғрисида қонун қабул қилинишини хавфли деб ҳисоблайман, боз устига бундай ҳужжат тартибсизликларнинг янги тўлқинига туртки бериши мумкин, чунки бундай ҳужжат замирида миллатчилик ётибди.\nБундай қонун билан Қирғизистон халқи миллатига қараб камида икки сортга бўлинмоқда: қирғизлар ва қирғиз эмасларга. Бундай уринишлар жиноятдан ўзга нарса эмас.\nОзодлик: Дўсум, биласизки, Тўпчубек Турғуналиев Қирғизистон президенти маслаҳатчиси – давлат амалдори. Мамлакатдаги тинчлик ва барқарорликка путур етказиш эҳтимоли бўлган қонунлар устида давлат амалдори иш олиб бораётганини қандай тушуниш мумкин?\n- Афсуски, тахминимча, Роза Ўтунбаева Қирғизистоннинг номинал президенти холос, чунки у иддаоси ўта кучли бўлган жуда кўп қирғиз жамоат арбоблари манфаатларига путур етиб қолишидан чўчиб, мувозанатини йўқотиб қўймасликни ҳар доим ўйлашга мажбур.\nАфсуски, бу арбобларнинг аксариятида давлатчилик тафаккури йўқ. Уларнинг тафаккурини "маҳаллийчи қишлоқи тафаккури", деб аташ мумкин.\nМуаммо шундаки, Ўтунбаева шундай кишилар билан ишлашга мажбур. Мамлакатдаги вазиятнинг нозиклигидан келиб чиқиб, у душманлари сонини кўпайтиришни истамаяпти.\nЛекин айни пайтда, агар у Қирғизистоннинг сиёсий тадрижи демократик меъёр ва қонунлар асосида бўлажагига кафил эканлиги тўғрисида баёнот берар экан, Турғуналиевга ўхшаш маслаҳатчилардан воз кечиши керак бўлади¸ деди саволларимизга жавоб берган қозоғистонлик сиёсатшунос Дўсум Сатпаев.\n24 kg агентлиги хабарига қараганда, "Титул миллат тўғрисида"ги янги қонун устида ишлаётган президент маслаҳатчиси Тўпчубек Турғуналиев журналистларнинг сайлов арафасида яна миллий масала атрофида сўз юритавериш ўринлими, деган мазмундаги саволига жавобан "Агар бу гаплар қандайдир можаролар келтириб чиқарса, мен жавобгарликнинг бир қисмини ўз зиммамга олишга тайёрман", деган.\nТурғуналиев ўз зиммасига олмоқчи бўлаётган можаролардан сўнггиси Ўш ва Жалолободда июн ойида бўлиб ўтди ва оқибатда юзлаб ўзбек ўлдирилди, минглаб ўзбек уйи куйдирилиб кўчада қолди, юз минглаб ўзбек қочқинга айланди, ўн минглаб ўзбек шу кунда ўзга юртларда жон сақлаб юрибди.


Россия Федерациясининг Урал давлат тиббиёт университети ҳамда Наманган давлат университети ҳамкорлигида ташкил этилган қўшма тиббиёт факультетида талабаларнинг тантанали қасамёд қабул қилиш маросими ўтказилди. Биринчи курсга қабул қилинган дастлабки талабалар Наманган вилояти ҳокими Хайрулло Бозоров ва Свердловск вилояти губернатори Евгений Куйвашев ҳузурида бўлажак шифокорлар Гиппократ қасамини қабул қилдилар.\nУрал ва Наманган олий таълим муассасалари ўртасидаги ҳамкорлик тўғрисидаги қарор 2019 йил январь ойида қабул қилинган эди. Кўп ўтмай сентябрь ойида Наманганда икки университет қўшма факультетнинг тантанали очилиши маросими бўлди. Жорий ўқув йилида қўшма тиббиёт факультетига 130 нафар талаба даволаш иши, педиатрия, стоматология, фармацевтика йўналишлари бўйича қабул қилинди.\nМаълумот ўрнида, Урал давлат тиббиёт университети Россия ҳудудидаги мингга яқин олий таълим муассасалари ўртасида катта нуфузга эга бўлиб, рейтингда кучли ўнталикдан ўрин эгаллаган. Ҳамкорликда таълим тажрибасини қўлланиши ўз навбатида Наманганда ҳам олий таълим муассасаларида ўқиш сифати ошиши асносида малакали ва рақобатбародош кадрларни етиштиришга катта туртки беради.\nТалабалар билан учрашувда сўз олган Хайрулло Бозоров бугунги кунда вилоятимизда Россия олий ўқув юртлари билан ҳамкорликда бешта қўшма факультет ишлаётганини таъкидлаб, жумладан шундай деди:\n- Қўшма факультет Наманган олий таълими тарихида янги саҳифа очди. Биз илк бора тиббиёт соҳасида мутахассислар тайёрлай бошлаймиз. Бугунги кунда вилоятимизда жадал ривожланиб бораётган тиббиёт соҳасида замонавий билимларга эга мутахассисларга катта талаб бор.\nМаросимда рус губернатори Евгений Куйвашев: “Бугун Свердловск ва Наманган вилоятлари янада яқинлашди, бир-бирига қизиқиш ортди. Бу нафақат саноат, қурилиш, қишлоқ хўжалиги, балки, ижтимоий соҳалар – маданият, таълим ва соғлиқни сақлашдаги ҳамкорлик туфайли юзага келди. Айнан соғлиқни сақлаш соҳасига эътибор шу боиски, бунда инсонларнинг ҳаёти сифатини яхшилаш масаласи каби муҳим масала турибди. Бугунги кунда кадрлар тайёрлаш борасида соҳага энг замонавий технологиялар жорий этилмоқда, янги методикалар қўлланилмоқда”, – дея қайд этди.\nНаманганнинг Свердловск вилояти билан тиббиёт соҳасидаги ҳамкорлиги биргаликда мутахассислар тайёрлаш билан чекланиб қолмайди. Ураллик тиббий техника ишлаб чиқарувчиларининг октябрь ойидаги юртимизга ташрифи чоғида Ўзбекистон Соғлиқни сақлаш вазирлиги билан аниқ келишувларга эришилди. Энди тиббий суғурта ва телетиббиётни жорий этиш бўйича ҳам ҳамкорлик қилинади. Репродуктив технологияларни тадбиқ қилиш борасидаги Свердловск вилояти тажрибасини Наманганда қўллаш масаласи ҳам бугунги кунда истиқболли режа ҳисобланади.


АҚШ дипломатларига Россия бўйлаб эркин ҳаракатланиш тақиқланди | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nАҚШ дипломатларига Россия бўйлаб эркин ҳаракатланиш тақиқланди\nАҚШ дипломатларига Россия бўйлаб эркин ҳ...\n20:11 / 11 Jun\nРоссия бош вазири Михаил Мишустин Россия ва АҚШ ҳукуматлари ўртасида «очиқ қуруқлик»ка оид ўзаро келишув меморандумини бекор қилиш тўғрисида қарорни имзолади. Қарор Ташқи ишлар вазирлигининг таклифига биноан қабул қилинди, деб ёзади «РБК».\nМеморандум 1992 йилдан бери амал қилиб келаётганди. У ёпиқ зоналар тушунчасини бекор қилиш ва ҳар икки мамлакат дипломатларига эркин ҳаракатланиш учун чекловларни олиб ташлашни назарда тутади. Кириш учун махсус талаблар бўлмаган тақдирда, дипломатлар ҳар икки мамлакатнинг аксарият ҳудудларига бемалол ташриф буюриши мумкин эди. Шунингдек, улардан сафарлар учун рухсат олиш талаб этилмасди.\nАҚШнинг янги санкцияларига жавобан Ташқи ишлар вазирлиги апрель ойида ҳам меморандумни бекор қилиш режаларини эълон қилган эди. Вазирлик АҚШ элчихонаси томонидан Давлат департаменти линияси бўйича қисқа хизмат сафарига юборилаётганларга кўмаклашиш амалиётини чеклашга қарор қилди. Америкалик дипломатларга тегишли визаларни бериш минималлаштирилади: ўзаро манфаатлар асосида бир йилда ўн кишигача виза берилади.\nАпрель ойида Вашингтон Москвага қарши янги санкцияларни эълон қилди. Хусусан, АҚШ ўн нафар россиялик дипломатни чиқариб юборди, мамлакат расмийларининг фикрича, уларнинг орасида Россия махсус хизматлари ходимлари бўлган.\nАҚШнинг Россиядаги элчихонаси дипломатик визалардан бошқа ҳар қандай визалар беришни тўхтатади\nРоссиядаги АҚШ элчихонасининг матбуот котиби мамлакатдан чиқариб юборилмоқда


Ўзбекистонда коронавирус қурбонлари сони 618 нафарга етди - 13.01.2021, Sputnik Ўзбекистон\nМамлакатда ўтган кунда давомида яна 53 кишида коронавирус аниқланди ва бир бемор вафот этди. Қурбонлар сони 618 нафарга етди. 13.01.2021, Sputnik Ўзбекистон\nТОШКЕНТ, 13 янв — Sputnik. Ўзбекистонда ўтган кун давомида яна 53 кишида коронавирус аниқланди. Жами касалланганлар сони 77 716 нафарни ташкил этмоқда. Бу ҳақда Соғлиқни сақлаш вазирлиги хабар қилди.Янги касалланганларнинг 7 нафари Андижон вилоятида, 1 нафари Бухоро вилоятида, 1 нафари Жиззах вилоятида, 6 нафари Қашқадарё вилоятида, 5 нафари Навоий вилоятида, 4 нафари Наманган вилоятида, 5 нафари Самарқанд вилоятида, 2 нафари Сурхондарё вилоятида, 7 нафари Фарғона вилоятида, 3 нафари Хоразм вилоятида, 6 нафари Тошкент вилоятида, 6 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.Шу билан бирга, 1 нафар коронавирусга чалинган бемор вафот этиб, касалликдан вафот этганлар сони 618 нафарга етди.Мамлакатда 76 197 бемор коронавирусдан фориғ бўлган. Соғайиш кўрсаткичи 98 фоизни ташкил қилмоқда.Айни пайтда тиббиёт муассасаларида даволанаётган 901 нафар бемордан 158 нафари оғир, 32 нафари эса ўта оғир аҳволда.\ncovid-19 умумжаҳон пандемияси, қурбонлар, ўзбекистон\n10:15 13.01.2021 (янгиланди: 14:21 08.04.2021)\n© Unsplash / Daan Stevens Больничная палата\n© Unsplash / Daan Stevens\nТОШКЕНТ, 13 янв — Sputnik. Ўзбекистонда ўтган кун давомида яна 53 кишида коронавирус аниқланди. Жами касалланганлар сони 77 716 нафарни ташкил этмоқда. Бу ҳақда Соғлиқни сақлаш вазирлиги хабар қилди.\n11 Январ, 17:11\nЯнги касалланганларнинг 7 нафари Андижон вилоятида, 1 нафари Бухоро вилоятида, 1 нафари Жиззах вилоятида, 6 нафари Қашқадарё вилоятида, 5 нафари Навоий вилоятида, 4 нафари Наманган вилоятида, 5 нафари Самарқанд вилоятида, 2 нафари Сурхондарё вилоятида, 7 нафари Фарғона вилоятида, 3 нафари Хоразм вилоятида, 6 нафари Тошкент вилоятида, 6 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nШу билан бирга, 1 нафар коронавирусга чалинган бемор вафот этиб, касалликдан вафот этганлар сони 618 нафарга етди.\nМамлакатда 76 197 бемор коронавирусдан фориғ бўлган. Соғайиш кўрсаткичи 98 фоизни ташкил қилмоқда.\nАйни пайтда тиббиёт муассасаларида даволанаётган 901 нафар бемордан 158 нафари оғир, 32 нафари эса ўта оғир аҳволда.


ХОРАЗМДА ЭНГ МАЪРИФАТЛИ ИМОМ КЎРИК ТАНЛОВИ ЎТКАЗИЛДИ — Zamaxshariy.uz\nХОРАЗМДА ЭНГ МАЪРИФАТЛИ ИМОМ КЎРИК ТАНЛОВИ ЎТКАЗИЛДИ\n4 сентября, 2019 admin Мақолалар\n2019 йил 4-сентябрь куни “Энг маърифатли имом” танловининг Хоразм вилояти босқичи ўтказилди. Мазкур танлов Ўзбекистон мусулмонлари идорасининг 2019 йил 11 мартдаги буйруғига асосан “Энг маърифатли имом” кўрик танлови низоми асосида олиб борилди. Танловда Хоразм вилояти туман ва шаҳарларида биринчи ўринни қўлга киритган 11 нафар имом-хатиб ва имом-ноиблар иштирок этдилар. Иштирокчилар қуръа ташлаш орқали аниқланиб,\nҚуръони каримнинг учта жойидан тиловат қилиб унинг тафсири ва нозил бўлиш сабабларини сўзлаб бериши; шунингдек ҳайъат томонидан Қуръони каримнинг кўрсатилган жойидан ўқиб, тажвид қоидаларини баён қилиб бериши;\nАқоид бўйича “Фиқҳул Акбар” китобидан матн ўқиб, уни таржима қилиб, изоҳлаб бериши;\nФиқҳ бўйича “Мухтасарул виқоя” китобининг саккиз боби – таҳорат, намоз, рўза, закот, ҳаж, никоҳ, талоқ ва савдо бўйича берилган саволларга жавоб бериши;\nОАВларидаги иштироки, мақолалари ва жамоат ишларидаги кўрсаткичи натижалари юзасидан Ҳакамлар ҳайъати томонидан баҳолаб борилди.\nШунингдек, ушбу курик танловда энг тарғиботчи имом, энг хушовоз муаззин, энг ишбилармон мутавалли, энг миришкор боғбон, энг намунали тахоратхона, энг бой кутубхона, энг фидоий қўриқчи, энг фақих имом, энг нотиқ имом йўналишлари бўйича хам ғолиблар аниқланиб, фахрий ёрлиқ ва қимматбахо совғалар билан тақдирландилар.\nШунингдек, энг тарғиботчи имом, энг хушовоз муаззин, энг ишбилармон мутавалли, энг миришкор боғбон, энг намунали тахоратхона, энг бой кутубхона, энг фидоий қўриқчи, энг фақих имом, энг нотиқ имом йўналишлари бўйича бўйича хам ғолиблар аниқланиб, фахрий ёрлиқ ва қимматбахо совғалар билан тақдирландилар.\nҲакамлар ҳайъатининг хулосасига кўра, биринчи ўрин Урганч шаҳридаги “Мискин бобо” масжиди имом-хатиби Машарипов Қўзибой домлага насиб этди. Иккинчи ўринга Қўшкўпир туманидани “Нур Азиз бобо” масжиди имом-хатиби Мансуров Мансуржон, учинчи ўринга Янгибозор тумани “Султон Хўжа бобо” масжиди имом-хатиби Абутов Хушнуд лойиқ деб топилдилар. Ғолиблар танлов низомига асосан, ЎМИ Хоразм вилояти вакиллиги томонидан диплом, пул мукофоти ва қимматбахо совғалар билан тақдирландилар.\nЎМИ Хоразм вилояти вакиллиги\nPrevious Post:ШУКРОНАЛИК НЕЪМАТИ\nNext Post:ОГОХЛИК ДАВР ТАЛАБИ


Ҳижоб | HikmatNuri\nCategory Archives: Ҳижоб\nБу бўлимда ҳижоб ҳақидаги фатволар билан танишасиз.\nҲажни ҳижоб билан қилдим\nСуҳандон: Ҳурматли шайх, мазоҳимийялик тингловчи синглингиз Н. Н. сўрамоқда: Мен бир неча марта ҳаж қилганман ва уларда шаръий ҳижобни тўкис кийган бўлсамда, эҳром таъқиқларидан эканини билганим учун қўлқоп киймаганман ва қўлларимни абонинг остида тутганман. Юзимни эса бутунлай ёпганман. Юзни бутунлай ёпиш таъқиқланганми? Аллоҳ устингиздан савоблар ёғдирсин, менга тушунтириб берсангиз.\nСавол берган аёл айтганидек, эҳромлик пайтда қўлқоп кийишни Расулуллоҳ соллаллоҳу алайҳи ва саллам таъқиқлаганлар ва у, эҳром таъқиқлари қаторига киради. Юзни эса эҳромлик аёл очиқ тутиши керак. Агар атрофида номаҳрам эркаклар бўлса, Оиша разияллоҳу анҳо айтганидек, юзини ёпиши керак. Улар (саҳоба аёллар), олдиларидан уловлик кишилар ўтишса ёки қаршиларидан чиқиб қолишса, юзларини тўсар эдилар. Эркаклар ўтиб кетиши биланоқ юзларини очишар эди. Агар ҳижоби юзига тегиб қолган бўлса, бунинг унинг ҳажига зарари йўқдир. Бу, айрим илм аҳлларининг: Аёл кишининг юзига ҳижоби ─ тўсган нарсаси тегиб турса бўлмайди, деган гапларига хилофдир.\nКўзларни юпқа парда билан тўсиш\nСуҳандон: Тингловчи аёл сўрамоқда: Ҳаж ва умра қилар эканман ниқоб тақсам бўладими? Ниқобдан мақсадим, кўзларимга юпқа парда тақсам бўладими?\nЭҳромдаги аёл ниқоб тақмаслиги керак. Чунки Расулуллоҳ соллаллоҳу алайҳи ва саллам: «Эҳромдаги аёл ниқоб тақмайди»─ деганлар (Имом Молик «Муваттоъ» 717; Абу Довуд 1827). Агар олдида номаҳрам эркаклар бўлса юзини ниқобдан бошқа нарсалар билан тўсса, зарари йўқ. Балки, бундай ҳолатларда юзини тўсиши вожибдир. Агар тўсаётган нарсаси юзига тегиб турган бўлса ҳам, зарари йўқ. Аёл кишининг эҳромлик пайтида юзини очиши машруъ бўлсада, яқинида номаҳрам эркаклар бўлса юзини тўсиши зарур. У, юзини (ниқобдан бошқа нарса билан) тўсаверади. Ниқоб тақиш эса, Расулуллоҳ соллаллоҳу алайҳи ва саллам таъқиқлагани учун ҳаромдир.\nаёл ҳажикўзни тўсишниқобумраҲажҳаромҳижоб\nЭҳромдаги аёл юзини тўссин!\nСуҳандон: Аллоҳ таоло устингиздан эҳсонларини ёғдирсин! Миср Жумҳурияти фуқароси ва ҳозирги кунда Саудия Қироллигида истқомат қилаётган тингловчи аёл сўрамоқда: Эҳромдаги аёлнинг ҳар жойда: кўчада, машинада ва Ҳарамнинг ўзида ҳам кўп бўлган эркаклар олдида юзини ёпишининг ҳукми нима? Расулуллоҳ соллаллоҳу алайҳи ва салламнинг: «Эҳромдаги аёл на ниқобланади ва на қўлқоп кияди» деган ҳадисларига қандай амал қилинади? Эҳром пайтида аёл киши юзини очса бўлаверадими?\nЭҳромга кирган ва кирмаган аёлларнинг атрофларида номаҳрам эркаклар бор экан, юзларини очишлари мумкин эмас. Эҳромлик пайтда ҳам юзни тўсиш шарт. Оиша разияллоҳу анҳо, (ўз замонасида) аёллар олдиларидан бирон бегона эркак ўтиб қолса юзларини кўриб қолмаслиги учун рўмоллари билан тўсганларини айтиб ўтганлар.\nАммо Расулуллоҳ соллаллоҳу алайҳи ва салламнинг ниқобланишни таъқиқлашларига келсак, тўғри, Расулуллоҳ соллаллоҳу алайҳи ва саллам (ҳожи аёлларга) таъқиқлаганлар. Бироқ аёл кишининг атрофида бегона эркаклар бўлса, ниқобдан бошқа нарса билан юзини тўсиши шарт. Бундай пайтда юзини тўсса, зарар қилмайди.\nЭҳромдаги аёл юзига ниқоб тутмайди\nСуҳандон: Аллоҳ устингиздан эҳсонларини ёғдирсин! Абҳолик тингловчимиз М. А. А. сўрамоқда: Ҳаж асносида юзни ниқоб билан тўсишнинг ҳукми нима? Мен: «Эҳромдаги аёл ниқобланмайди ва қўлқоп киймайди» деган мазмундаги ҳадисни ўқиган эдим. Яна Оиша разияллоҳу анҳонинг: «Ҳаж мавсумида олдимиздан бирон эркак ўтиб қолса юзимизни тўсар, уларнинг олдидан ўтиб бўлсак юзимизни очар эдик», деганларини ҳам ўқиганман. Бу икки ҳадис ўртасини қандай боғлаймиз? Уларнинг қайси бири тўғри? Агар Оиша разияллоҳу анҳонинг гапларини татбиқ қилмоқчи бўлсак, ушбу кунларда доимо ва кўпинча ҳаж асносида юрганда, намоз ўқиганда эркагу аёллар аралашиб кетадилар. Бундай пайтда аёл киши юзини доим ёпиб юриши керакми ёки нима қилиши керак? Қолаверса, Абу Ҳанифа раҳимаҳуллоҳнинг: «Аёл киши юзини ёпса, қон чиқариши (қўй сўйиши) керак» деган қавли ҳам бор. Буларнинг қайси бири тўғри?\nБуларнинг тўғриси ҳадис далолат қилганидир. Расулуллоҳ соллаллоҳу алайҳи ва саллам хотин кишининг ниқоб тақишинин таъқиқлаганлар (Имом Молик «Муваттоъ» 717; Абу Довуд 1828). Эҳромдаги аёлга олдидан эркаклар ўтсин ёки ўтмасин, ниқоб тақиши мутлақ таъқиқланган. Шунга кўра эҳромдаги аёлнинг ҳаж ёки умрада бўлишидан қатъий назар, ниқоб тақиши таъқиқланади. Ниқоб эса хотинларга маълум бўлган нарсадир.\nОиша разияллоҳу анҳонинг ҳадиси ниқобланишни таъқиқлашга зид эмас. Чунки Оиша разияллоҳу анҳунинг ҳадисидаги эркаклар хотинлар олдидан ўтганида, эҳромлик аёлларнинг юзларини тўсишлари зарурий ишдир. Чунки, бегона эркаклардан юзни тўсиш фарздир. Шу боис аёл кишининг ниқоб тақиши мутлақ ҳаром эканини айтиб ўтмоқчимиз. Юзини очиши эса афзалдир. Мабодо унга яқин жойдан бирон эркак ўтиб қолса, юзини ниқобдан бошқа нарса билан тўссин.


Нурли манзил - Уч илдиз\nby Тўлқин Эшбек · 02.07.2018\nбош биносининг биринчи қавати. “Чингиз Айтматов ва Ўзбекистон” доимий экспозицияси. Хонага илоҳий нур чўмган. Бу ерга қадам қўйган кишини буюк адибнинг теран маънавий дунёси қарши олади.\nNext story Холон университети координатори ЎзМУда дарс беряпти


ИЛК ТАНЛОВНИНГ ЯГОНА ҒОЛИБИ — Nargis.uz\nАёллар байрами 8 март арафасида Ўзбекистон мустақил оммавий ахборот воситалари ва ахборот агентликларини қўллаб қувватлаш жамоат фонди матбуот ва интернет тармоғида ижод қилувчи журналист аёллар ўртасида «Матбуотимиз маликаси» танловини эълон қилган эди. Танлов шартига кўра хотин-қизлар ўз фотосуратлари ва ижодий йўсинда баён қилинган таржимаи ҳолларини топширишлари керак бўлган. Юртимизда илк бор ўтказилган мазкур танловда «Учител Узбекистана» газетаси масъул котиби Наргис Қосимова ғолиб деб топилди.\nНаргис Қосимова 1969 йил Жиззахда таваллуд топган, Тошкент ва Москва давлат университетлари журналистика факультетларида таҳсил олган. Иш фаолиятини «Жиззах хақиқати» газетасида бошлаб, кейинчалик Жиззах вилояти телерадиокомпанияси, «Сангзор» радиоси ва яна бир қанча ОАВларда журналист, Ўзбекистон Миллий Университетида катта ўқитувчи сифатида фаолият юритди.\n— Наргис опа, аввало муваффақият қозонганингиз билан қутлаймиз. Ғалаба нашидасини суриш сизда илк бор юз бермаётгандир…\n— Ўзи танловларда иштирок этишни яхши кўраман. Гап ғолиб бўлиш ёки бўлмасликда эмас, бирор нарсага интилиб, мақсадли ҳаракат қилсангиз, ижодингиз ҳам ўзгача тус олади. Олдин Ўзбекистон — Индонезия дўстлик жамияти ва Индонезия элчихонаси томонидан ўтказилган танловда, Унни бойитиш мавзусини ёритиш бўйича миллий мукофотда, Россия элчихонаси ва Журналистлар ижодий уюшмаси томонидан ўтказилган танловларда қатнашиб, бир неча бор ғолибликни қўлга киритганман.\n— Сиз санаб ўтган танловлардан «Матбуотимиз маликаси»нинг қандай фарқи бўлди?\n— У танловларда бирор мавзу устида иш олиб бориларди. «Матбуотимиз маликаси» эса журналист аёлларнинг бевосита ижодга таъсир кўрсатувчи бошқа қирраларини аниқлаш ва шакллантиришга хизмат қилади.\n— Журналистлар учун ўтказиладиган танловлардан ташқари аёл журналистларга аталган махсус танловларни жорий этишга қандай зарурат бор?\n— Сирасини айтганда, журналистлик қийин касб, табиийки аёл журналистга янада қийин. Чунки унинг вақти чегараланган. Журналистликдан ташқари уй бекаси, оналик вазифаларини ҳам ўташи керак. Журналистика талаб қиладиган тезкорлик, турли жойларда бўлиш, баъзан иш соатларидан кейин ҳам, дам олиш кунлари ҳам ишлашга тўғри келиши оилавий масалаларга тўғри келмаслиги мумкин. Аммо бу икки томонда ҳам мувозанатни сақлаб қолаётган аёлларимизга касб эгаси ва аёл сифатида эътибор қаратилмоқда. Уларни юзага чиқариш ва рағбатлантириш мақсадида бундай танловлар йўлга қўйиляпти, деб ўйлайман.\n— Журналист аёллар меҳнатининг машаққати ҳақида сўз очдингиз. Оила ва жамиятда муносиб ўрнини топиб, бу икки қутбда ҳам фаолликка эриша олиш учун, етишиб чиқаётган журналист кадрларга қандай маслаҳатлар берган бўлардингиз?\n— Сўнгги йиллар юртимизда аёл журналистлар сафи кенгайди. Қизларда ҳам бу касб эгаси бўлишга қизиқиш кучли. Талаба қизларимдан нима учун бу касбни танлаганини сўраганимда, кўпчилик одамлар орасида бўлиш истаги юқорилигини айтган. Берадиган маслаҳатим кўпроқ ота-оналарга. Баъзилар: «Эртадан кечгача кўчада бўладими?», «Микрофон кўтариб бировнинг кетидан югуриб юрадими?» дея қизларининг журналист бўлишига тўсқинлик қилишади. Ташқи томондан бундай таъсирлар бўлмаса, бу соҳадаги аёлларга касбини ҳам, оила ишини хам уддалаш осонлашади.\n— Охирги савол. Кейинги йилги танловда яна қатнашасизми?\n— Тўғрисини айтсам, йўқ. Менга кўрсатилган эътибордан миннатдорман. Аммо ҳозирдан бошқа бу танловда қатнашмайман, деб хулоса чиқариб қўйдим. Сабаби, биринчидан, яна ғолиб бўлиб қолсам, (кулади) иштирокчиларнинг интилиши сўниб қолиши мумкин. Иккинчидан, менга шунинг ўзи етади. Энди бошқаларга ҳам имкон бериш керак.\nманба «Хуррият» газетаси, 2007 йил\nАввалгиси: ДОРИ ЎРНИГА РАҚС\nНавбатдаги:БОЛАЛАР НАШРЛАРИ УЧУН МАТЕРИАЛ ТАЙЁРЛАШДА ЖУРНАЛИСТ ЭТИКАСИ


Елизавета II АҚШни Британия колоннасига айлантириш ҳақидаги илтимосга юмшоқлик билан рад жавобини берди\n23:56 / 17.10.2015\nБуюк Британия қироличаси Елизавета II АҚШни яна бир бор Британия колоннасига айлантиришни илтимос қилиб, унга мактуб йўллаган АҚШ фуқаросига юмшоқлик билан рад жавобини берди. Бу ҳақда 17 октябрь,шанба куни The Independent нашри ёзиб чиқди.\n“Биз сизнинг фикрларингизни диққат билан ўқиб чиқдик, аммо ишонинг, бошқа давлат суверенитетига дахл қилиш қироличанинг ваколат доирасига кирмайди”, - дейилади монархга келувчи хатларни мувофиқлаштирувчи вакилнинг мактуб йўлловчига қаратилган расмий жавобида.\nЕлизаветы II ва Буюк Британия бош вазири Дэвид Кэмерон номига Reddit фойдаланувчиси, no-soy-de-escocia ники остида 16 сентябрь куни хат келган. Унда бир эркак киши “бутун америкаликларнинг номидан” “Бизни (АҚШни) қайтиб ўзингизга олинг”, деган илтимоснома билан чиқилган.\nReddit нинг бошқа бир фойдаланувчиси, кейинроқ шуни маълум қилдики, унинг “англофил” дўсти республикачиларнинг ҳукумат тепасига келиш учун қилаётган ишларидан ҳайратланиб, Букенгим саройига ушбу номани йўллаган.


ЎзА - Тошкентда жаҳон чемпионати бошланди\nТошкентда жаҳон чемпионати бошланди\nБугун пойтахтимиздаги “Универсал” спорт саройида таэквондо (WT) бўйича кадетлар ўртасида жаҳон чемпионатига старт берилди. Мазкур жаҳон чемпионатида дунёнинг 67 та давлатидан қарийб 850 нафар таэквондочи ғолиблик учун ўзаро куч синашади.\nЧемпионатда мамлакатимиз шарафини 20 нафар спортчи (10 нафар ўғил, 10 нафар қиз) ҳимоя қилиши ҳақида аввал хабар бергандик. Уларни мусобақага истеъдодли мураббийлар Собир Назаралиев ҳамда Жасур Бойқўзиев тайёрлашди.\n– Мазкур жаҳон чемпионатига уч босқичда тайёргарлик олиб бордик, – дейди Ўзбекистон кадетлар терма жамоаси мураббийи Жасур Бойқўзиев. – Дунё биринчилигига тайёргарлик кўришимиз учун ассоциациямиз ва бир қатор ташкилотчилар томонидан кенг имкониятлар яратиб берилди. Умид қиламанки, шогирдларим жаҳон чемпионатида ватанимиз шарафини муносиб ҳимоя қилишади.\nМусобақанинг дастлабки кунида вакилларимиздан А.Аҳрамов (-65 кг), М.Маратов (+65 кг), Ш.Абдувалиева (-29 кг), А.Умирзоқова (-33 кг) ҳамда М.Маъмуржонова (-51 кг) даянга чиқишмоқда. Айни дақиқаларга келиб спортчиларимиздан биргина Шабона Абдувалиева мусобақани тарк этишди, қолган атлетларимиз эса медаллар учун курашни давом эттирмоқда.


Маҳкума аёллар учун байрам тадбири ўтказилди – Telegraph\nМаҳкума аёллар учун байрам тадбири ўтказилди\nИчки ишлар вазирлиги March 22, 2019\n“Наврўз” халқимизнинг азалий миллий байрамларидан бири бўлиб, яшариш ва янгиланиш байрамидир. Халқимиз ушбу байрамни минг йиллардан буён нишонлаб келади. Бу ҳақда тарихий манбаларда ёзилган.\nМустақилликка эришганимиздан сўнг бошқа миллий урф-одатларимиз, маданиятимиз билан бирга “Наврўз” байрамини нишонлаш ҳам халқимизга қайтариб берилди. Шу кунларда бутун юртимиз бўйлаб байрам шукуҳи кезиб юрибди.\nБугунги кунда байрам кайфиятини аҳолининг ижтимоий ҳимояга муҳтож қатламига улашиш, уларни ижтимоий-иқтисодий томондан қўллаб-қувватлаш, оғирини енгил қилиш, дардини эшитиш, муаммоларини жойида ҳал қилиш, халқнинг ичига кириб бориш давлат идораларининг асосий вазифаси ҳисобланади.\nШу муносабат билан бугун Тошкент вилояти Ички ишлар бошқармаси Жазони ижро этиш бўлими 21-сон жазони ижро этиш колониясида жазо муддатини ўтаётган маҳкума аёллар учун байрам тадбири ташкиллаштирилди.\nТадбирда Ўзбекистон Республикаси Ички ишлар вазирининг ўринбосари полковник Б.Адилов ва ИИВ Қоровул қўшинлари бош бошқармаси қўмондони генерал-майор Д.Пан иштирок этиб, колонияда жазо муддатини ўтаётган маҳкума аёлларни байрам билан қутлашди. Шунингдек, ИИВ Қоровул қўшинлари бош бошқармаси қошидаги эстрада ансамбли хонандалари томонидан шўх куй ва қўшиқлар ижро этилиб, маҳкума аёлларнинг кўнглига бир дам бўлсада хушнудлик бахш этилди.\nТадбир сўнгида маҳкума аёллар ушбу байрам ташкилотчиларига ўз миннатдорчиликларини билдиришди.\nБу каби оммавий-маданий тадбирлар колонияда жазо муддатини ўтаётган маҳкума аёллар онгида жамиятнинг ижтимоий ҳимояга мухтож бир аъзоси сифатида давлатимизнинг эътиборида эканлигини ҳис қилган ҳолда қонунларимизга бўлган ҳурмат руҳини шакллантиришга хизмат қилади, деган умиддамиз.


Ҳиндистоннинг Агра шаҳрида жойлашган, Бобурийлар томонидан барпо этилган Тожмаҳал меъморий ёдгорлиги майда чивин ва ҳашаротлар қолдирган ажратмадан яшил тусга кирди, деб хабар берди “Vesti.ru” нашри.\nАрхеологлар бу ҳашоратларни ёдгорлик ёнидан оқиб ўтувчи Жамнанинг ифлос сувларида яшовчи Goeldichironomus зараркунандаларининг бир тури эканлигини аниқлашди.\nМутахассисларнинг маълумот беришича, ҳашаротлар бинога жиддий зарар етказмайди, чунки унинг оппоқ мармарлари ҳар куни ювилади, улар йил давомида иккинчи маротаба ёдгорликка ҳужум уюштиришяпти. Археологлар ёдгорлик олдидан оқиб ўтувчи Жамна дарёсини саноат чиқиндиларидан, одамни ёққандан кейин ташланадиган куллардан тозалаш зарур деб ҳисоблашмоқда.\nАграда гидлар ҳукумат зараркунанда ва ҳашаротларга қарши бирор чора-тадбир ўйлаб топишига умид қилишмоқда, бўлмаса, улар сайёҳларга нима учун ёдгорликнинг оппоқ мармарлари яшил тусга кирганини тушунтиришдан чарчашганлигини билдиришди.


Ўзбекистон 23:09 / 23.02.2019 133236\n23 февраль куни Ахборот ва оммавий коммуникациялар агентлигида Давлат тест маркази томонидан матбуот анжумани ўтказилди. Анжуманда кейинги ўқув йилларида олий ўқув юртларига кириш имтиҳонлари учун кутилаётган ўзгаришлар ҳақида маълумот берилди.\nЖорий йилнинг 15 февраль куни regulation.gov.uz порталига «Олий таълим муассасаларига тест синовлари орқали қабул қилиш тизимини такомиллаштириш бўйича қўшимча чора-тадбирлар тўғрисида»ги қарор лойиҳаси жамоатчилик муҳокамаси учун жойлаштирилган эди.\nМазкур қарор лойиҳасига кўра кириш имтиҳонларида бир неча кескин ўзгаришлар бўлиши кутилмоқда. Бу ўзгаришларнинг зарурати ва амалга оширилиш тартиби юзасидан Давлат тест маркази раҳбарияти баёнот берди.\n«Ҳужжат топшириш учун пойтахтга келиш шарт эмас»\nДТМ раҳбариятининг айтишича, олий таълим муассасаларининг аксарияти пойтахтда жойлашгани боис ўқишга ҳужжат қабул қилинадиган ҳамда имтиҳон ўтказиладиган ёз ойларида абитуриентлар Тошкент шаҳрига қатнашга мажбур бўларди.\nЭндиликда абитуриентлар ва уларнинг ота-оналари томонидан ортиқча оворагарчилик ва харажатларнинг олдини олиш мақсадида уларнинг яшаб турган манзилидаги Давлат хизматлари марказлари орқали барча ОТМларга ҳужжат қабул қилиш йўлга қўйилади. Бу хизмат учун 10-20 минг сўм атрофида тўлов ундирилиши мумкин.\nДТМ директор ўринбосари Қаҳрамон Ҳақбердиевга кўра, давлат хизматлари марказлари ҳужжатлар қабулининг ишончлилигини, ҳимояланганлигини ўз бўйнига олади.\nШунингдек, абитуриент томонидан танланаётган таълим муассасасининг жойлашган ҳудудидан қатъи назар, ўзи яшаб турган ҳудудда тест синовларида иштирок этиши ҳам қарор лойиҳасига киритилди. ДТМ раҳбарияти бу ишлар қандай ташкил этилиши юзасидан аниқ маълумот билдирмади.\n«Стажга эга» абитуриентлар имтиҳон учун пул тўлайди\nҚарор лойиҳасига кўра, жорий ўқув йилида олий таълим муассасасига кириш имтиҳони учун энг кам иш ҳақининг бир баравари миқдорида тўлов қилиниши амалиётга киритилади.\nКаримовнинг маълум қилишича, тест синовларида иштирок этиш учун йиғим фақатгина олдинги ўқув йилларида таълим муассасаларини тугатган абитуриентлардан ундирилиши назарда тутилган. Жорий йилда мактаб, лицей ва коллежларни тамомловчи ёшлар учун тест синовлари мутлақо бепул, улар талабалик учун ҳеч қандай тўловларсиз имтиҳон топширишади.\n«Бу тўловлардан келадиган маблағ имтиҳон жараёни шаффофлигини таъминловчи – видеокамера, шахсни идентификацияловчи, тест натижаларини текширувчи, жараённи онлайн трансляция қилувчи қурилмалар учун сарфланади. Йиғимларнинг нимага йўналтирилиши Давлат тест маркази сайтида эълон қилиб борилади», – дейди ДТМ раҳбари.\nКаримовнинг қўшимча қилишича, тўловнинг аниқ миқдори бўйича ҳозирда Молия вазирлиги ҳисоб-китоб ишларини олиб бормоқда.\nБир вақтнинг ўзида учта ОТМ\nҚарор лойиҳасида абитуриентларнинг ўқишга кириш имкониятини янада ошириш мақсадида уларга бир вақтнинг ўзида учта бакалавриат таълим йўналишини танлаш имконияти берилмоқда.\nДТМ раҳбариятининг аниқлик киритишича, имтиҳон учун тўлов қилаётган абитуриентлар нечта йўналишга ҳужжат топширишидан қатъи назар бир марта пул тўлайди. Бундан ташқари, имтиҳонлар бўйича 30 фоиздан юқори натижани қўлга киритган абитуриентларга амал қилиш муддати уч йил бўлган сертификат берилади. Сертификатдан улар уч йил давомида олий таълим муассасаларига ўқишга кириш учун фойдаланиши мумкин.\n3+2 фанлар тизими йўлга қўйилиши мумкин\n«АҚШ, Жанубий Корея, Қозоғистон мамлакатларининг имтиҳон тизимини ўрганган ҳолда, 2020 –2021 ўқув йилидан бошлаб, 3+2 фанлар мажмуини йўлга қўйишни режалаштирмоқдамиз», – дейди Мажид Каримов.\nЯъни абитуриент танлаган йўналиши бўйича учта мажбурий фандан, иккита ўзи танлаган танлов фанидан имтиҳон топширади. ДТМ директорига кўра, фанлар мажмуаси сентябрь-октябрь ойида маълум қилинади.\nШунингдек, абитуриентларнинг саводхонлик даражасини ошириш мақсадида она тили (ўзбек, рус, қорақалпоқ)дан ёзма иш олиш режалаштирилган. Ёзиш кўникмасини баҳолаш асосий имтиҳонларга қўшимча равишда ташкил этилади, аммо бунинг аниқ механизмлари ҳали ишлаб чиқилмаган. Агар абитуриент ёзма синовдан етарли балл тўпласа, она тили фани бўйича тестни топширмаслиги ҳам мумкин. Ушбу тизимнинг амалга ошириш тартиби жорий йилнинг октябрь ойига қадар расман эълон қилинади.\nТест жараёнига халқаро экспертлар жалб этилади\nДавлат тест маркази директорининг баёнотига кўра, тест жараёнларининг халқаро стандартларга мос равишда ўтказилишини таъминлаш мақсадида, баҳолаш жараёнига халқаро экспертлар гуруҳини жалб этиш учун Халқаро илмий-методик марказ ташкил этилиши режалаштирилган. Экспертлар тест материалларининг сифати, тўғри тузилганлигини ҳам назорат қилиб боради.\nАнжуманда тақдим этилган маълумотларга қараганда, кириш имтиҳонларида катта ўзгаришлар бўлиши кутилмоқда ва улар талабаликка даъвогарларнинг билимини юқори аниқликда ва шаффоф тарзда белгилашга қаратилган. Янгиликлар амалда ҳам қарор лойиҳасида баён этилганчалик реал самара беришини эса вақт кўрсатади.


Ромитанда ўлдирилган шифокор рашк қурбони бўлгани тахмин қилинмоқда\n30 ноябр 2020, Тошкент вақти: 18:38\nБухоро вилоятининг Ромитан туманида ўтган ҳафта отиб ўлдирилган врач Ўктам Баракаев, тахминларга кўра, рашк асосидаги қасос қурбони бўлган.\nРомитан туман ички ишлар бўлимидаги Озодлик манбасининг иддао қилишича¸ Ўктам Баракевнинг Салоҳиддин исмли қўшниси хотинини врачдан қизғаниб, қасос амалиëтига қўл урган.\n- Раҳматли врач қўшниси Салоҳиддиннинг хотини билан юрармиш, деган гап-сўз бор эди. Хотинини врач билан юрганликда гумон қилган Салоҳиддин уни пойлаб туриб, ов милтиғидан отиб ташлаган, деган гумон бор. Бу тергов кўриб чиқаëтган асосий мотив. Ҳозир Салоҳиддин атайлаб¸ олдиндан режалаб қотиллик қилганликда гумонланиб, қўлга олинган. У фақат гумондор, унинг айбдор ëки айбсиз эканини суд аниқлайди, - дея таъкидлади Ромитандаги Озодлик манбаси.\nМанба, айбсизлик презумпциясига кўра, гумондорнинг фамилиясини айтмасликни маъқул топди.\nБухоро вилоятининг Ромитан туманидаги хусусий клиника соҳиби, олий тоифали терапевт врач Ўктам Баракаев 23 ноябр куни ов милтиғи билан отиб ўлдирилган эди.\nМанбага кўра, Баракаевнинг қўшниси пистирмадан туриб, уни ов милтиғи билан отган, кейин эса жасаднинг устига бензин сочиб, ëқиб юборган.\nОзодликнинг Ромитан туманидаги манбасининг айтишича¸ Баракаевнинг жасади шанба куни туман шифохонасига олиб келиниб, текширилган:\n- Жасадни текшириб, тезда уйидагиларга қайтаришди. Ўктам Баракаевнинг жанозаси якшанба куни ўқилди. Раҳматли ювош, ҳеч кимга озор бермайдиган, камсуқум одам эди. 40 ëшда эди. Бир муддат туман касалхонасида терапевт бўлиб ишлаганди. Хусусий касалхона очувди. Кейин шунақа воқеа бўлди. Орқасида учта қизи чирқираб қолди¸ - деди Озодликнинг Ромитан туманидаги манбаси.\nАйни жиноят бўйича Ромитан туман прокуратураси тергов олиб бораëтганини билдирган Бухоро вилоят прокуратурасидаги Озодлик манбаси аввалроқ қотиллик сабаблари ҳозирча ноаниқ қолаëтганини айтганди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Озиш истагида бўлганлар учун 7 маслаҳат!\t16:30, 19 сентябрь 2016\t1. Ортиқча вазндан халос бўлишга астойдил киришган бўлсангиз, моддалар алмашинувига ҳалақит берманг. Аввало таомлангандан сўнг ширинлик ейиш одатидан воз кечинг. Шириниликхўрликни тушликкача бемалол бажаришингиз мумкин. Аммо ундан кейин оғзингизга «қулф» солганингиз маъқул. 2. Эрталаб нонуштагача бир стакан қайнатиб тиндирилган ёки маъданли сув ичинг. Сув тери ҳужайраларини намлантириб, кексайиш аломатларини секинлаштиради. Шу билан бирга ичаклардаги тиқинларни ҳайдайди. 3. Таомномангизда олти турдаги маҳсулот, албатта, бўлиши керак. Булар: ширин, нордон, аччиқ, шўр, чучук ва тахир таъмли егуликлар. Ана шунда организм ўзига керакли бўлган витаминларни қабул қилолади. 4. 200 гр суюқ асалга яримта лимон шарбати, 1 ош қошиқ янчилган занжабил кукунини аралаштириб қўйинг. Сўнг ушбу аралашмани ҳар куни наҳорга ярим чой қошиқдан қабул қиласиз. Асал танага қувват берса, занжабил иммунитетни мустаҳкамлайди. 5. Овқат вақти суюқлик ичманг. Таомланишдан 20 дақиқа олдин ёки кейин чой ичиш мақсадга мувофиқдир. 6. Кечки соат олтидан сўнг енгил ҳазм бўлувчи таомлар истеъмол қилишини лозим. Агар уйқуга ётишгача очиқсангиз, бодом, майиз ёки яшил олма ейишингиз мумкин. Ётишдан олдин эса бир стакан сут ёки қатиқ ичишга одатланинг. 7. Уйқуга ётишдан олдин терини озиқлантирувчи крем билан қўл-оёқ ва қорин соҳасини енгил уқаланг. Муолажа сўнгида терини аста чимдиб олсангиз ҳам бўлади. Бу терида қон айланишини яхшилайди.


Тадбиркор фойдасига 334,3 млн. сўм қарздорлик ундирилди - Zamin.uz\nТадбиркор фойдасига 334,3 млн. сўм қарздорлик ундирилди\nМажбурий ижро бюросининг Миробод туман бўлими иш юритувига Тошкент туманлараро Иқтисодий судининг 04.01.2021 йилдаги ижро варақасига асосан, қарздор "O'ZTEMIRYO'LQURILISHMONTAJ"дан ундирувчи "TEXNIK DIZEL SERVIS" МЧЖ фойдасига 334 млн. 333 минг сўм қарз ундириш тўғрисидаги ижро ҳужжати 18.01.2021 йилда келиб тушган ва шу куннинг ўзида ижро ҳужжати қонуннинг 23-моддасига асосан қўзғатилиб, қарори қарздорга ижро қилишлик учун юборилган.\nҚарздор давлат ижрочиси томонидан берилган ихтиёрий муддат ичида қарздорликни қопламаганлиги сабабли мажбурий ижро ҳаракатларига киришилган. Ижро ҳаракатлари давомида МИБ портал электрон дастури орқали тегишли ташкилотларга сўровномалар юборилди, олинган жавобларга кўра қарздорга тегшили бўлган мол-мулкларга банд солинган.\nДавлат ижрочиси Ф.Рузиев томонидан олиб борилган мажбурий ижро ҳаракатлари давомида қарздорнинг ҳисоб рақамларига инкассо қўйилиб, қарздорнинг ҳисоб рақамидан 334 333 минг сўм қарз суммаси ундирилиб, қонуннинг 41-моддаси, 1-бандига асосан ижро иш юритуви тамомланган. “Замин” янгиликларини “Telegram”да кузатиб боринг\nЯнгиликлар » Жамият » Тадбиркор фойдасига 334,3 млн. сўм қарздорлик ундирилди


“Конституция – инсон ҳуқуқлари гарови” мавзусида ахборот дақиқаси ўтказилди. 06.12.2016 14:40\nАҳмад Фарғоний номидаги вилоят ахборот-кутубхона маркази абонемент секторида доимий фойдаланувчилар учун “Конституция – инсон ҳуқуқлари гарови” мавзусида ахборот дақиқаси ўтказилди.\nЎзбекистон халқ ёзувчиси Иброҳим Раҳим таваллудининг 100 йиллигига бағишланган “Қадри абад жангчи адиб” китоб кўргазмасидаги нашрлар обзори ўтказилди. 06.12.2016 14:24\n2016 йил 6 декабрь куни АКМ Ўлкашунослик секторида Ўзбекистон халқ ёзувчиси Иброҳим Раҳим таваллудининг 100 йиллигига бағишланган “Қадри абад жангчи адиб” номли кўргазмадаги нашрлар шарҳи ўтказилди.\n2016 йил 6 декабрь куни вилоят ахборот-кутубхона маркази ҳуқуқий ахборот секторида абонемент сектори билан ҳамкорликда Ўзбекистон Республикаси Конституцияси қабул қилинганлигининг 24 йиллигига бағишланган “Суверен ва демократик давлат пойдевори” мавзусида тадбир бўлиб ўтди.\nБугун Ўзбекистон Республикаси Президентлигига Тадбиркорлар ва ишбилармонлар ҳаракати – Ўзбекистон Либерал-демократик партиясидан кўрсатилган номзод Шавкат Мирзиёевнинг ишончли вакили, Ўзбекистон халқ шоири Иқбол Мирзо Аҳмад Фарғоний номидаги вилоят ахборот-кутубхона маркази жамоаси ҳамда китобхонлар билан учрашди\n“Конституция - Мустақиллигимиз таянчи” мавзусида ахборот дақиқаси ўтказилди. 02.12.2016 12:55\n2016 йил 2 декабрь куни маънавият ва маърифат секторида доимий фойдаланувчилар учун “Конституция -Мустақиллигимиз таянчи” мавзусида ахборот дақиқаси ўтказилди.\n“ОИТС– аср иллати” мавзусида шарҳ ўтказилди. 01.12.2016 15:23\n2016 йил 1 декабрь куни умумий ўқув зали секторида Халқаро ОИТС (СПИД)га қарши курашиш куни муносабати билан “ОИТС– аср иллати” мавзусида шарҳ ўтказилди.\n“ОИТС– инсоният душмани” мавзусидаги ахборот дақиқаси. 01.12.2016 12:26\n“ОИТС– инсоният душмани” мавзусидаги ахборот дақиқаси.\n“Биз Конституцияни биламизми?” мавзусида маънавият соати ўтказилди. 30.11.2016 13:17\n2016 йил 30 ноябрь куни вилоят ахборот-кутубхона маркази ходимлари учун “Биз Конституцияни биламизми?” мавзусида маънавият соати ўтказилди.\n2016 йил 30 ноябрь куни Қува тумани компьютер технологиялари касб-ҳунар коллежи ўқувчилари учун “Ўзбекистон Республикасининг “Ёшларга оид давлат сиёсати тўғрисида”ги Қонуни мазмун-моҳиятини ўрганиш” мавзусида ҳуқуқий саводхонлик соати ўтказилди.\nСтраницы: [ 1 ] [ 2 ] [ 3 ] [ 4 ] [ 5 ] [ 6 ] [ 7 ] [ 8 ] [ 9 ] [ 10 ] [ 11 ] [ 12 ] [ 13 ] [ 14 ] [ 15 ] [ 16 ] [ 17 ] [ 18 ] [ 19 ] [ 20 ] [ 21 ] [ 22 ] [ 23 ] [ 24 ] [ 25 ] [ 26 ] [ 27 ] [ 28 ] [ 29 ] [ 30 ] [ 31 ] [ 32 ] [ 33 ] [ 34 ] [ 35 ] [ 36 ] [ 37 ] [ 38 ] [ 39 ] [ 40 ] [ 41 ] [ 42 ] [ 43 ] [ 44 ] [ 45 ] [ 46 ] [ 47 ] [ 48 ] [ 49 ] [ 50 ] [ 51 ] [ 52 ] [ 53 ] [ 54 ] [ 55 ] [ 56 ] [ 57 ] [ 58 ] [ 59 ] [ 60 ] [ 61 ] [ 62 ] [ 63 ] [ 64 ] [ 65 ] [ 66 ] [ 67 ] [ 68 ] [ 69 ] [ 70 ] [ 71 ] [ 72 ] [ 73 ] [ 74 ] [ 75 ] [ 76 ] [ 77 ] [ 78 ] [ 79 ] [ 80 ] [ 81 ] [ 82 ] [ 83 ] [ 84 ] [ 85 ] [ 86 ] [ 87 ] [ 88 ] [ 89 ] [ 90 ] [ 91 ] [ 92 ] [ 93 ] [ 94 ] [ 95 ] [ 96 ] [ 97 ] [ 98 ] [ 99 ] [ 100 ] [ 101 ] [ 102 ] [ 103 ] [ 104 ] [ 105 ] [ 106 ] [ 107 ] [ 108 ] 109 [ 110 ] [ 111 ] [ 112 ] [ 113 ] [ 114 ] [ 115 ] [ 116 ] [ 117 ] [ 118 ] [ 119 ] [ 120 ] [ 121 ] [ 122 ] [ 123 ]


Манзилингиз:Муслимаат»Бош саҳифа»Сара мақолалар»Саҳоба Савод розияллоҳу анҳунинг муҳаббати\nМаҳбубимиз Муҳаммад соллаллоҳу алайҳи васалламни ёдимизга олар эканмиз, кўксиларимизга соғинч тўлади, кўзларимизга ёш келади, ҳар биримизда у Зотни кўришга, дийдорларига тўйишга бўлган иштиёқ янгиланади.\nАнас ибн Молик розияллоҳу анҳудан ривоят қилинади: «Набий соллаллоҳу алайҳи васаллам: «Сиздан бирортангиз мен унга ота-онасидан, боласидан ва одамларнинг ҳаммасидан маҳбуброқ бўлмагунимча мўмин бўла олмайди», дедилар».\nРасулуллоҳ соллаллоҳу алайҳи васалламга бўлган муҳаббат иймон камолотидандир. Ҳа, биз, мўмин мусулмонлар, у Зот соллаллоҳу алайҳи васалламни севамиз. Суюкли Расулимизга бўлган муҳаббатимизни изҳор қилишдан, у Зотнинг ишқлари ҳақидаги суҳбатлардан малолланмаймиз. Пайғамбаримиз соллаллоҳу алайҳи васалламга бўлган муҳаббат ҳақида баҳс юритилганида, Савод ибн Ғазийянинг қиссасига алоҳида эътибор берилади. Саҳобаи киромларнинг Набий соллаллоҳу алайҳи васалламга бўлган муҳаббатлари барчага гўзал намунадир.\nШунингдек, саҳоба Саводнинг муҳаббати ҳам ҳар қанча таҳсинга сазовор. Бадр жанги. Уч юз кишидан иборат бўлган мусулмон аскарлари ўзларидан бир неча баробар кўп мушрик душман қаршисида туришибди. Бу ерда ҳозир бўлганларнинг барчаси ўлимни бўйнига олган. Ўлим олдидан инсонга нима хаёллар келади? Бундай ҳолатда кўпчилик энг яқин инсонини ёдга олади. Кимдир ота-онасини, кимдир аҳлини, фарзандларини эслайди, улар билан видолашади. Пайғамбаримиз соллаллоҳу алайҳи васаллам, ана шундай хаёл ва туйғуларга берилиб турган аскарларнинг сафларини тўғрилай бошладилар.\nАллоҳ таоло Софф сурасида марҳамат қилиб: «Албатта, Аллоҳ Ўз йўлида худди жипс бинодек бўлиб, сафда туриб уруш қиладиганларни яхши кўрадир», дейди. Савод ибн Ғазийя Ансорий сафдан ажралиб, аввалроққа чиқиб қолган эди. Расули акрам унга: «Сафда текис тур, эй, Савод ибн Ғазийя», дедилар. Хаёли паришон Савод эшитмади, шекилли, ўзини ўнгламади. Саййидимиз соллаллоҳу алайҳи васаллам яна айтдилар. У яна эшитмади. Шунда у Зот яқин келиб қўлларидаги асолари билан унинг қорнига туртдилар-да: «Текис тур», дедилар. Савод эса: «Оғритдингиз, эй Аллоҳнинг Расули. Батаҳқиқ Аллоҳ сизни ҳақ ила юборган. Сиздан қасос олишимга қўйиб беринг», деди.\nШунда у Зот: «Қасосингни ол», дедилар. «Эй Аллоҳнинг Расули, сиз менинг ялонғоч қорнимга урдингиз. Ўзингиз эса совут кийиб олгансиз», деди у. Шунда ҳақ ила, адолат ила, раҳмат қилиб юборилган Пайғамбаримиз соллалоҳу алайҳи васаллам Савод қасосини олиши учун совутларини ечдилар. Савод эса у Зотнинг муборак қоринларини қучди, ҳидлади, уни ўпиб йиғлади. Қасос олишини кутган Расули акрам: «Бунга сени нима мажбур қилди, эй Савод?», деб сўрадилар. У: «Кўриб турганингиз мажбур қилди», дея урушга ишора қилди.\nУ ўлимни назарда тутган эди. «Ўлимдан омон қололмасман, сиз билан бўлган сўнгги аҳдим, терим терингизга тегишини истадим», деди. Савод урушга ҳозирланар экан, ўлим билан рўбарў келиб, нимадан ажраб қолиши мумкинлигини ўйлаб, тўғридан-тўғри Расули акрамни хотирлаган эди. У Зотдан ажрагиси келмаганди. Сўнги лаҳзаларда у кишига иложи борича яқинроқ бўлишни истади. Дунё ҳаёти билан видолашар экан, қалбида Расули акрамдан бошқа бирор киши йўқ эди. Бу эса Саводнинг буюк муҳаббатига далолат қиларди.\nРасулуллоҳ соллаллоҳу алайҳи васаллам Саводнинг ҳақига дуо қилдилар, унга яхши сўзларни айтдилар. Аллоҳим, қалбларимизда Ўзингнинг муҳаббатинг ва Расулинг соллаллоҳу алайҳи васалламнинг муҳаббатларидан бошқасига ўрин қолдирмагин. Ва соллаллоҳу ала хойри холқиҳи Муҳаммад ва ала алиҳилатҳор ва асҳабиҳилаброр ажмаин ва саллам.


«Яшил» ҳудудларда масжидлар очилди (фото) - xabar.uz\n«Яшил» ҳудудларда масжидлар очилди (фото)\n08.06.2020 10:16 0 1727\nФото: Ўзбекистон мусулмонлар идораси\nБугун, 8 июндан «яшил» ҳудудларда жойлашган масжидлар ўз фаолиятини бошлади. Жомеларда эрта тонгдан келган намозхонлар ижтимоий масофани сақлаган ҳолда бомдод намозини адо этдилар. Шу билан «яшил» ҳудудларда карантин мезонларига амал қилган ҳолда файзли ибодатлар бошланди.\nХалқимиз бошга тушган синовларни «Аллоҳ сабр қилувчилар билан биргадир», деган ояти каримага амал қилиб, чиройли сабр ила енгиб ўтмоқда. Чиндан ҳам, ҳар қадай қийинчилик ортида енгиллик борлигини аҳолимиз ўз фаолиятини қайтадан бошлаётган жомеларимиз мисолида яққол ҳис этмоқда.\nТаъкидлаш керакки, «сариқ» ва «қизил» ҳудудлар «яшил» ҳудудга ўтгунга қадар бир оз сабр қиламиз, келгусида у ерларда ҳам масжидлар фаолиятига рухсат этилади, инша Аллоҳ.\nҚуйида ўлкамиздаги масжидларда карантин давридаги 80 кундан сўнг илк бомдод намозидан олинган файзли лаҳзалар, намозхонларнинг юз-кўзидаги мамнунликни кўришингиз мумкин. Ҳақ таоло бу вабони бандалари устидан кўтаришини ва барчани Ўз паноҳида сақлашини сўраймиз.\nЎзбекистон мусулмонлар идораси\nЖамият 22/08, 16:08\nЯна бир киши пайғамбарликни даъво қилиб чиқди\nЖамият 10/08, 11:37\nҲуқуқ 17/07, 18:36\nИкки карра икки неччи? Ёки «ёпиқ қозон» очилмасинми?\nҲуқуқ 14/07, 15:26\n«Қозонни қандай ёпамиз?». Мусулмонлар идорасида бўлаётган ажабтовур ишлар ҳақида


Сульшер: «Кавани «Челси»га қарши ўйинга тайёр»\n«Манчестер Юнайтед» бош мураббийи Оле-Гуннар Сульшер жамоанинг уругвайлик форварди Эдинсон Кавани «Челси»га қарши ўйинда майдонга тушиши мумкинлигини маълум қилди.\n«Эдинсон анча вақтдан буён ўйнамаганлиги боис, жисмоний ҳолатини тиклаб олишига имкон бердик. У табиатан яхши спорт формасига эга бўлган ўйинчи саналади. Икки ҳафталик карантин давомида Кавани ўз устидан яхши ишлади. Аммо «ПСЖ» билан ўйинга тайёр эмасди. Ҳозирга келиб эса Эдинсон машғулотларда ўзини кўрсатди ва «Челси» билан баҳсга тайёр», — дея Сульшернинг сўзларини келтирмоқда Sky Sports.\nМаълумот учун, АПЛ 7-тури доирасидаги «МЮ» - «Челси» учрашуви бугун, 24 октябрь куни соат 21:30да бошланади.


Адолат — ҳаётимизнинг бош мезони | "Адолат" СДП\nКуни кеча Ўзбекистон “Адолат” СДП Сиёсий Кенгаши томонидан Фарғона вилоятининг Қувасой шаҳри марказидаги Маданият ва истироҳат боғида “Адолат ҳаётимизнинг бош мезони” номли маданий-кўнгилочар акция ўтказилди.\nТадбир ҳақида ОАВ ва ижтимоий тармоқларда эълонлар берилган бўлиб, бу кўпчиликнинг эътиборини тортди ва ташриф буюриш истагини туғдирди. Буни истироҳат боғи бўйлаб одамларнинг гавжумлигидан билиш мумкин.\nСайл аввалида янграган карнай-сурнай наволари барчага кўтаринкилик бағишлади. Ансамбллар ва эстрада хонандаларининг чиқишлари сайл иштирокчиларига манзур бўлди.\nСайл доирасида интерактив ўйинлар, совринли викториналар ўтказилди. Бу иштирокчилар, айниқса улар орасидаги ёшларни ўзига жалб этиб, фаол қатнашишга ундади. Ғолиблар партиянинг эсдалик совғалари билан тақдирланди.\nПартия ташаббуси билан ташкил этилган сайли вилоятнинг барча туман ва шаҳарларида давом эттирилади.


АҚШнинг собиқ президенти Буш Байденни сайловдаги ғалабаси билан табриклади\n20 январ 2022, Тошкент вақти: 18:10\nАҚШнинг собиқ президенти, республикачи Жорж Буш демократ Жо Байденни президент сайловидаги ғалабаси билан табриклади.\nБуш номидан ёйинланган баёнотда унинг 8 ноябрь куни сайланган президент билан гаплашгани, уни қутлагани ва мамлакатни бирлаштиришга оид куни кеча сўзлаган нутқи учун миннатдорчилик билдиргани айтилган. “Гарчи сиёсий жиҳатдан ўртамизда ихтилофлар бўлса-да, мен уни яхши одам сифатида биламан”, дея билдирган собиқ президент Буш Байден ҳақида.\nУ президент Дональд Трамп ҳам кампанияни муваффақиятли ўтказганини, унинг сайловчилари овози эса эшитилишини қайд этган. Бушга кўра, Трамп судга даъво аризаси топшириш ва овозларни қайта саналишига эришиш ҳуқуқига эга. Айни пайтда собиқ президент америкаликлар сайловлар ҳалол ўтганига амин бўлишлари мумкин, дея таъкидлаган.\nКичик Жорж Буш 2001 йилдан 2009 йилгача АҚШ президенти бўлган, унинг ўрнига Барак Обама келган, Жо Байден эса Обама маъмуриятида вице-президент лавозимида ишлаган.\nАввалроқ Жо Байденни ғалаба билан республикачилардан бир қанчаси табриклаган – бу ерда гап Митт Ромни каби Трампнинг танқидчилари ҳақида бормоқда. Республикачиларнинг бошқалари эса ҳали мағлубиятни тан олмаган ва овозларни қайта санашга оид даъво аризалари билан судга мурожаат қилмоқчи бўлаётган президент Трампни дастакламоқда.\nБайденни дунёдаги кўп мамлакатларнинг лидерлари ҳам табриклаганлар. Бироқ улар орасида ҳали Россия президенти Владимир Путин ҳам, Ўзбекистон президенти Шавкат Мирзиёев ҳам йўқ.\nБайден ғалаба қозонгани ҳақида президент сайловидан бир неча кун ўтиб, АҚШдаги етакчи оммавий ахборот воситалари хабар қилганлар. Дастлабки натижаларга кўра, у сайловчилар ҳайъатининг камида 279 та овозини олишга муваффақ бўлган. Оқ уйга раҳбарлик қилиш учун 270 та овоз олиш лозим. Байденнинг Жоржия ва Аризона штатларида ҳам олдинда бораётгани айтилмоқда, бироқ у ерларда сайлов натижалари ҳали чиқарилганича йўқ.


07 май 2021, Тошкент вақти: 15:28\n"Ўша ерда калтак еганидан кейин уйга кетган. Кайфияти тушган. Лекин 63га кирган, олдин бунақа нарсаларга дуч келмаган одам таъсирланган. Уйга келиб касал бўлиб, эртасига инфаркт олиб ўтиб кетди, бечора", деб таъкидлаган Зоҳидов BBC жаҳон ҳизмати билан суҳбатда.\n- Фермерлардан етти киши Ўктам Эргашевдан калтак еган. Ҳаммасини бир чеккадан уриб чиққан. Калтакнинг энг қаттиғини земломер Муҳиддин Саидов еган. Уни: " Сен пиёзга ер бергансан", деб уриб, кейин ўша дала шийпонидаги ҳовузга итариб юборган. Земломер ҳовуздан чиқаётганда яна ўша ерда ётган бир хода билан бошига солган. Муҳиддиннинг боши ёрилиб, қонаб кетган, дейди тингловчи.\n- Ҳоким одамларни бирлаштириш ўрнига қўл остидагиларга юқоридан қарашни, менсимасликни, қўпол муносабатда бўлишни ўзига маъқул топди. Кўп мисоллар олиб келиш мумкин. Буни майдалаб ўтириш ҳам шарт эмас. Нимага деганда ҳаммаси сизлар учун аён. Халқ ҳамма нарсани билади. Кимнидир ҳаммани олдида беобрў қилиш, куч ишлатиш, кимнидир обориб қамаб қўйиш бир кечасига, э, бу қайси қонунда ёзилган?, деган эди Ислом Каримов.


Қибрай туманида “Энг улуғ, энг азиз” республика кўрик-танловининг Тошкент вилояти босқичи ғолибларини тақдирлаш маросими ўтказилди.\nҚибрай туманида ижтимоий дорихона ишга тушди\nУнда 2 мингдан зиёд фармацевтика маҳсулоти ва маҳаллий ишлаб чиқарувчиларнинг турли фиточойлари савдоси йўлга қўйилган.\nҚутқарувчи – олижаноб касб\n«Максам-Чирчиқ» акциядорлик жамиятида фуқаро муҳофазаси тузилмалари фаолияти ва уларни ривожлантириш истиқболларига бағишланган илмий-амалий семинар бўлиб ўтди.\nТабиатни асраш ва экотуризм истиқболлари муҳокама этилди\nТошкент вилоятидаги Угом-Чотқол давлат миллий табиат боғида оммавий ахборот воситалари ходимлари учун медиатур ташкил этилди. Медиатур доирасида журналисталар мазкур миллий боғнинг мўътадил иқлими, табиий ва қадимий ёдгорликлари билан машҳур бўлган 30 га яқин ҳудудларида бўлди. Соҳа мутахассисларидан ўзларини қизиқтирган саволларга жавоб олди.\nСаҳифалар: Орқага 1 ... 556 557 558 559 560 Олдинга Барчаси


Исломофобия ёҳуд Қуръондан жавоб топган исломофоб – oliymahad.uz\nИсломофобия Ислом қиёфасини бузиш учун мўлжалланган. Бугунги кунда исломофобия жамият учун ташвишли ҳолат ҳисобланади. Айниқса, дастлаб оддий эксплуатация (фойдаланиб олиш) ва айрим экстремистик элементларнинг сўз эркинлигини суиистеъмол қилиш аста-секин сиёсий соҳаларда акс садо топди, натижада исломофобиянинг сиёсий тус олишига олиб келди.\nАввало исломофобия тушунчаси ҳақида тўхталиб ўтиш лозимдир. «Исламофобия» – исломдан ва мусулмонлардан қўрқув ва уларга нафрат туйғуси билан қараш демакдир. Шу билан бирга ислом динини қолоқ, мусулмон маданиятини эса қотиб қолган, ҳурфикрликка мойил бўлмаган, патриархал, аёллар фаолиятини чеклайдиган ва бошқа маданиятларга таҳдид солувчи” каби ноўрин айбловларда намоён бўлмоқда.\nШайх Ғаззолийнинг бир фикрларини айтиб ўтиш ўринлидир: «Бугунги кунда диндорларнинг айби туфайли дунёнинг ярми мусулмон эмас. Худди шунингдек, тариқатда ҳам сохта, жоҳил пирлар одамларнинг тариқатдан қўрқишига, тасаввуфдан ихлоси йўқолишга сабабчи бўлиб қолишди», яъни мусулмонлар ўзларининг ёмон ахлоқлари, ёмон феъллари билан одамларда Исломга нисбатан ёмон тушунча ҳосил қилиб қўйдилар. Натижада одамлар Исломдан қўрқадиган бўлишди, исламофобия юзага келди.\nИсломофобларнинг мақсади Ғарб ва мусулмон дунёси ўртасида бўлинишдан бошқа нарса эмас. Лекин ҳар доим ҳам одамлар исломофобларга қизиқиш билдирмайди. Ҳатто исломофоблар ҳам ўз мафкурасидан воз кечиб, Ислом тарафдорларига айланишади ва бу динни қабул қилишади.\nИсломни қабул қилган христиан миссионер доктор Гари Миллернинг ҳикоясини эслаш ўринлидир. Доктор Гари Миллер (Гарй Миллер) – Қирол Фаҳд номидаги нефть ва минерал ресурслар университети илмий Кенгашининг аъзоси, математика кафедраси ўқитувчиси ҳисобланади.\nУ насроний динининг муқаддас китобларида яхши билимга эга бўлганлар орасида фаол христиан миссионер ва исломофобларидан бири эди. Шу билан бир қаторда у математика фанини жуда яхши кўрар эди.\nБир куни у мусулмонларни насронийлик динига тарғиб қилиш учун Қуръон Каримдаги хатоликларни топиш мақсадида ўқишга қарор қилади. Қуръон 14 асрдан кўпроқ вақт олдин ёзилган ва замонавий дунёда қўлланилмайдиган Араб саҳро маконларидан чиққан қадимги китоб деб ўйлар эди. Лекин у Қуръонни ўқиши билан бошқа китобларда ва бутун дунёдаги муқаддас манбааларда топилмайдиган нарсаларни топганидан ҳайратга тушди.\nУ Қуръонда Муҳаммад соллаллоҳу алайҳи ва саллам ҳаётидан, Пайғамбаримиз соллаллоҳу алайҳи ва саллам бўлган оғир вақтлар ҳақида, масалан, аёли Хадижа розияллоҳу анҳанинг ўлими ёки ўғиллари ва қизларининг ўлими ҳақида бир неча ҳикояларни топишни кутган эди. Бироқ, у бундай нарсаларни топа олмади. Аксинча, Миллер Қуръонда Марям учун катта ҳурматни ифода этган “Марям“ деб номланган сура борлигини жуда ҳайрон қолдирди. У кутганига қарамай, Қуръонда Оиша розияллоҳу анҳа ёки Пайғамбарнинг қизи соллаллоҳу алайҳи ва саллам Фотима розияллоҳу анҳа учун алоҳида бир сура йўқ эди. Шунингдек, у Қуръонда Исо пайғамбар алайҳиссалом номи 25 марта ва Муҳаммад соллаллоҳу алайҳи васаллам номи фақат беш марта эслатилганлигини аниқлади. Шундан сўнг ҳам, у Қуръонни синчковлик билан ўрганиб чиқди ва унинг чақируви учун ҳеч бўлмаганда бирор “фойдали“ нарса топишга умид қилди. Аммо Гари Нисо сурасининг 82-оятини ўқиганида, Қуръон уни бира тўла таслим қилди:\n«Қуръонни тадаббур этиб кўрмайдиларми?! Агар у Аллоҳдан бошқанинг ҳузуридан бўлганида, ундан кўп ихтилофлар топар эдилар.»\nДоктор Миллер оят ҳақида шундай деди: “бугунги кунда ҳар қандай илмий ишда бир нечта хатоларга йўл қўйиш мумкиндир ва уни янада такомиллаштириш хатолар сонини камайтиришда минимал даражага етказса бўлади. Қизиғи шундаки, Қуръон барча мусулмонларни ва мусулмон бўлмаганларни хато борлигини аниқлаши мумкинлигини айтади ва ҳали ҳеч ким бирорта хато топа олмаган ва олмайди. Муаллифларнинг ҳеч бири Қуръонга тегишли хато ҳақида китоб ёзишга журъат эта олмайди.\nБундан ташқари, доктор Миллерни Анбиё сураси 30-оят лол қолдирди:\n«Куфр келтирганлар осмону ер битишган бўлган эканини, бас, Биз уларни очганимизни ва сувдан ҳар бир тирик нарсани қилганимизни билмасларми? Иймон келтирмасларми?»\nДоктор Миллер шундай деди: “бу оят 1973 йилда Нобел мукофотига сазовор бўлган катта портлаш назарияси бўйича илмий тадқиқотлар мавзусига тегишли бўлган оят ҳисобланади.“\nБу оятнинг охирги қисмидаги жумлада «сувдан ҳар бир тирик нарсани қилганимизни» шуни англатадики, ҳар бир тирик нарсани аввали сув эканлигидир. Доктор Миллер бу ҳақда шундай: «бу ажабланарли, чунки замонавий илм яқинда ҳужайранинг 80 фоизи ситоплазмадан иборат ва ситоплазма, ўз навбатида, асосан, сувдан иборат. 1400 йил олдин яшаган киши, Агар у бу ҳақда Яратувчининг ваҳийси орқали хабар қилинмаса, буларнинг ҳаммасини билиши мумкинми?! Аллоҳ Буюкдир!!!» деб ёзган эди.\nШундан сўнг, доктор Миллер 1977 йилда Исломни қабул қилди ва Ислом қадриятларини фаол равишда тарғиб қила бошлади. У дунёнинг барча бурчакларида маърузалар ўқиди ва христиан вакиллари билан кўплаб мунозаралар ўтказди. Шунингдек, у «Қуръон – ажойиб», «Қуръон ва бошқа муқаддас китоблар ўртасидаги фарқлар» ва «Исломнинг хушхабар ҳақидаги қарашлари» каби исломий мавзуларда кўплаб асарлар ёзган. Шунингдек, дунёнинг барча бурчакларида унинг бевосита иштироки билан кўплаб одамлар Исломни қабул қилдилар.\nУ ўз мақола ва китобларида дунёга тегишли бўлган масалалардан оятлар келтиради. Инсон учун Қуръонда ёритилган ҳаётий мўъжизалар борлиги ва шу билан тафаккур қилиш кераклигини уқтиради. Мисол учун айтилса, Гари бир воқеани тадаббур қилиш билан дунё ҳақиқатини келтирган: Бир неча йил олдин Торонтода савдо кемасида ишлаган ва денгизда ҳаёт кечирган одамнинг ҳикояси бизга етиб келди. Бир мусулмон денгизчига Қуръонни ўқиш учун берди. Денгизчи савдогар Ислом тарихи ҳақида ҳеч нарсани билмас эди, шунга у китобни қизиқиш билан олди. Қуръонни ўқиб бўлганидан сўнг у мусулмонга қайтараётганда шундай деб сўради: «Бу Муҳамммад денгизчи бўлганми?!» деди. У Тўфон вақтида денгизнинг ҳолати қандай бўлиши Қуръонда аниқ ёзилганидан ҳайратда эди. Унга «Йўқ У зот саҳро атрофида яшаган» деб айтишганида унга бу маълумотнинг ўзи етарли бўлди ва шу заҳоти Исломни қабул қилди. Зеро, у денгиз бўрони ҳақида билар ва Бу Қуръонда ёзилган таъриф аниқ эканлигида унда чуқур из қолдирган эди.\n«Ёки ҳудди қаърсиз денгиздаги зулматларга ўхшар, унинг устидан мавж қоплагандир, у (мавж)нинг устидан мавж ва уни эса булут (қоплагандир)…» (Нур сураси 40-оят)\nДенгизчи бўрон пайтида уммон қандай бўлиши ҳақида камгина маълумотга эга бўлган одам ёза олмаслигини билар эди. Бу фақат унинг Яратувчиси билиши мумкинлигини таъкидлади.\nАслида ҳам Ислом дини шудир. У муқаддас Қуръони Карим ва суннати шарифда белгиланган энг гўзал ва юксак илмий, мўъжизавий ва инсоний фазилатлар йиғиндисидир. Лекин минг афсуски, ҳозирги глобаллашув жараёнида инсонлар диннинг аслини идрок қилмасдан, хато хабар ва динни ниқоб қилиб олганларни томоша қилишмоқда ва натижада Исломни руҳий ва маънавий оламини англамасдан исломофоблар қаторига қўшилишмоқда. Ислом бу ундан қўрқадиган дин эмаслигини у нафақат мусулмонлар, балки ғайридин вакилларига ҳам бағрикенглик билан муносабатда бўлишини билишлари зарур. Буни нафақат исломофоблар тушуниши керак, балки мусулмон киши ҳам ўз амали билан хулқини гўзал намоён қилиши зарур ҳисобланади.\nИсломга амал қилиш. Намозда бардавом бўлиш, дуолар қилиш, рўза тутинг ва ҳакозолар. Албатта, Аллоҳ таоло ёрдам беради, дейиш билан ҳеч нарсага эришиб бўлмайди. Амал қилиш ҳам керак!\nБилим олиш. Вақтни Исломни ўрганишга сарфлаш, айниқса, кўплар тушуниб етмайдиган манбааларини кўпроқ ўрганиш лозим. Бу нарса Исломни тушунмаётган баъзиларга ёрдам беришда керак бўлади. Имом билан ёки аҳли илмлар билан кўпроқ бўлишга ҳаракат қилиб, динни ўрганиш лозим.\nТабассум қилиш. Расулуллоҳ соллаллоҳу алайҳи ва саллам мусулмон кишини мусулмон биродарига очиқ юзли ва табассумли бўлишга чақирганлар ва унинг табассумини садақа деб атаганлар. Агар хушмуомула ва табассумли бўлсак, одамлар бизнинг ёнимизда ўзларини хотиржам сезадилар. Янгиликларда қонга чанқоқ, қотил мусулмонлар ҳақида яна сафсаталар янгираётганида одамларни ёдига олади ва ОАВларига ишонишдан олдин бу ҳақида икки марта ўйлаб кўришади.\nШу ўринда Муҳтарам Президентимиз Шавкат Мирзиёев Бирлашган Миллатлар Ташкилотининг 72-сессиясида: «Биз муқаддас динимизни азалий қадриятларимиз мужассами ифодаси сифатида беҳад қадрлаймиз. Биз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз. Ислом дини бизни эзгулик ва тинчликка, асл инсоний фазилатларни асраб-авайлашга даъват этади», дея таъкидлаганларини келтириш ўта аҳамиятли ҳособланади.\n4- курс талабаси Ғофурова Омина\n2338770cookie-checkИсломофобия ёҳуд Қуръондан жавоб топган исломофобno\nОлдинги«БАЙТУЛ ҲИКМА»Кейинги“Қисаси Рабғузий” асарининг манбавий аҳамияти